ΚΟΙΝΗ ΘΕΣΗ (ΕΚ) αριθ. 37/96

που καθορίστηκε από το Συμβούλιο στις 18 Ιουνίου 1996

για τη θέσπιση της οδηγίας 96/. . ./ΕΚ του Συμβουλίου, της . . ., σχετικά με τον εξοπλισμό πλοίων

(96/C 248/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 84 παράγραφος 2,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Γ της συνθήκης (3),

Εκτιμώντας:

(1) ότι στο πλαίσιο της κοινής πολιτικής μεταφορών απαιτείται η θέσπιση περαιτέρω μέτρων για να εξασφαλιστεί η ασφάλεια των θαλάσσιων μεταφορών 7

(2) ότι η Κοινότητα ανησυχεί σοβαρά για τα ναυτικά ατυχήματα, και ιδίως για εκείνα που προκαλούν ανθρώπινα θύματα και ρύπανση στη θάλασσα και τις ακτές των κρατών μελών 7

(3) ότι ο κίνδυνος ναυτικών ατυχημάτων μπορεί να μειωθεί αποτελεσματικά με κοινά πρότυπα που εξασφαλίζουν υψηλά λειτουργικά επίπεδα ασφαλείας του εξοπλισμού των πλοίων 7 ότι οι προδιαγραφές και οι μέθοδοι δοκιμής μπορούν να επηρεάσουν ουσιαστικά τη μελλοντική λειτουργία του εξοπλισμού 7

(4) ότι οι διεθνείς συμβάσεις απαιτούν από τα κράτη σημαίας να διασφαλίζουν την τήρηση ορισμένων απαιτήσεων ασφαλείας του εξοπλισμού των πλοιών και να εκδίδουν τα σχετικά πιστοποιητικά 7 ότι, προς το σκοπό αυτόν, έχουν αναπτυχθεί πρότυπα δοκιμής ορισμένων τύπων θαλάσσιου εξοπλισμού από τους διεθνείς οργανισμούς τυποποίησης και τον ΔΝΟ 7 ότι, τα εθνικά πρότυπα δοκιμής που υλοποιούν τα διεθνή πρότυπα αφήνουν διακριτική ευχέρεια στις αρχές πιστοποιήσης, οι οποίες όμως έχουν διαφορετικά επίπεδα προσόντων και πείρας με αποτέλεσμα διαφορετικά επίπεδα ασφάλειας προϊόντων για τα οποία οι αρμόδιες εθνικές αρχές έχουν πιστοποίησει ότι πληρούν τα οικεία διεθνή πρότυπα ασφάλειας και σοβαρές επιφυλάξεις των κρατών μελών να δεχθούν, χωρίς περαιτέρω έλεγχο, πλοία υπό τη σημαία τους φέροντα εξοπλισμό εγκεκριμένο από άλλα κράτη μέλη 7

(5) ότι είναι απαραίτητο να θεσπιστούν κοινοί κανόνες προκειμένου να εξαλειφθούν οι διαφορές στην εφαρμογή των διεθνών προτύπων και οι περιττές δαπάνες και διοικητικές διαδικασίες που αφορούν την έγκριση του εξοπλισμού και να επιτευχθεί βελτίωση των συνθηκών λειτουργίας και της ανταγωνιστικότητος της κοινοτικής ναυτιλίας και εξάλειψη των τεχνικών εμποδίων του εμπορίου, χάρη σε ένα σήμα πιστότητας επιτιθέμενο στον εξοπλισμό 7

(6) ότι το Συμβούλιο, στο ψήφισμά του της 8ης Ιουνίου 1993 σχετικά με μια κοινή πολιτική για την ασφάλεια στη θάλασσα (4), καλούσε την Επιτροπή να υποβάλει προτάσεις για την εναρμόνιση της εφαρμογής των προτύπων του ΔΝΟ και των διαδικασιών έγκρισης σχετικά με τον θαλάσσιο εξοπλισμό 7

(7) ότι η δράση σε κοινοτικό επίπεδο είναι ο μόνος δυνατός τρόπος εναρμόνισης, δεδομένου ότι, όταν τα κράτη μέλη δρουν ανεξαρτήτως ή μέσω των διεθνών οργανισμών, δεν είναι σε θέση να επιτύχουν το ίδιο επίπεδο επιδόσεων ασφαλείας του εξοπλισμού 7

(8) ότι μια οδηγία του Συμβουλίου είναι το κατάλληλο νομικό μέσο διότι παρέχει πλαίσιο για ομοιόμορφη και υποχρεωτική εφαρμογή των διεθνών προτύπων δοκιμής από τα κράτη μέλη 7

(9) ότι είναι σκόπιμο να καλυφθεί αρχικά ο εξοπλισμός του οποίου οι κυριότερες διεθνείς συμβάσεις απαιτούν την υποχρεωτική τοποθέτηση στα πλοία και την έγκριση από τις αρμόδιες εθνικές αρχές, σύμφωνα με τα πρότυπα ασφαλείας που ορίζουν οι διεθνείς συμβάσεις ή ψηφίσματα 7

(10) ότι υπάρχουν διάφορες οδηγίες οι οποίες εξασφαλίζουν μεν την ελεύθερη διακίνηση ορισμένων προϊόντων που μπορούν να χρησιμοποιηθούν και ως εξοπλισμός πλοίων αλλά δεν αφορούν την πιστοποίηση από τα κράτη μέλη εξοπλισμού σύμφωνα με τις σχετικές διεθνείς συμβάσεις 7 ότι, συνεπώς, ο εξοπλισμός που πρόκειται να τοποθετηθεί επί πλοίων πρέπει να διέπεται αποκλειστικά από νέους κοινούς κανόνες 7

(11) ότι, λόγω της ειδικής φύσης του, ο εξοπλισμός ραδιοεπικοινωνιών πρέπει να υπάγεται τόσο στις διατάξεις της παρούσας οδηγίας όσο και στις διατάξεις άλλων κοινοτικών οδηγιών 7

(12) ότι είναι απαραίτητο να θεσπιστούν νέα πρότυπα δοκιμής, κατά προτίμηση σε διεθνές επίπεδο, για εξοπλισμό για τον οποίο παρόμοια πρότυπα είτε απουσιάζουν είτε δεν είναι αρκετά λεπτομερή 7

(13) ότι τα κράτη μέλη πρέπει να εξασφαλίσουν ότι οι κοινοποιημένοι οργανισμοί που αξιολογούν τη συμμόρφωση του εξοπλισμού προς τα πρότυπα δοκιμής είναι ανεξάρτητοι και έχουν τις δυνατότητες και το κατάλληλο προσωπικό για την εκτέλεση των καθηκόντων τους 7

(14) ότι ο καλύτερος τρόπος για να αποδεικνύεται η συμμόρφωση προς τα διεθνή πρότυπα δοκιμής είναι οι διαδικασίες αξιολόγησης της πιστότητας που προβλέπονται στην απόφαση 93/465/ΕΟΚ του Συμβουλίου, της 22ας Ιουλίου 1993, για τις ενότητες που αφορούν τις διάφορες φάσεις των διαδικασιών αξιολόγησης της πιστότητας και τους κανόνες επίθεσης και χρήσης της σήμανσης πιστότητας «CE» που προορίζονται να χρησιμοποιηθούν στις οδηγίες τεχνικής εναρμόνισης (1) 7

(15) ότι καμιά διάταξη της παρούσας οδηγίας δεν περιορίζει το δικαίωμα που παρέχουν οι διεθνείς συμβάσεις στις αρχές του κράτους της σημαίας να διενεργεί δοκιμές επιδόσεων σε πλοία για τα οποία έχει εκδώσει πιστοποιητικό ασφαλείας, εφόσον οι δοκιμές αυτές δεν επαναλαμβάνουν απλώς τις διαδικασίες αξιολόγησης της πιστότητας 7

(16) ότι ο εξοπλισμός που υπόκειται στην παρούσα οδηγία πρέπει, κατά κανόνα, να φέρει σήμα με το οποίο καταδεικνύεται η συμμόρφωση προς τις απαιτήσεις της 7

(17) ότι, ενίοτε, τα κράτη μέλη μπορούν να λαμβάνουν προσωρινά μέτρα για να περιορίζουν ή να απαγορεύουν τη χρήση εξοπλισμού που φέρει το σήμα πιστότητας 7

(18) ότι εκτάκτως μπορεί να επιτρέπεται και η χρήση εξοπλισμού που δεν φέρει το σήμα πιστότητας 7

(19) ότι για την τροποποίηση της παρούσας οδηγίας απαιτείται μια απλουστευμένη διαδικασία ρυθμιστικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στόχος της παρούσας οδηγίας είναι η βελτίωση της κατά θάλασσαν ασφάλειας και η πρόληψη της θαλάσσιας ρύπανσης μέσω της ομοιόμορφης εφαρμογής των διεθνών κανονισμών που αφορούν τον εξοπλισμό που αναφέρεται στο παράρτημα Α και πρόκειται να τοποθετηθεί επί πλοίων για τα οποία έχουν εκδοθεί πιστοποιητικά ασφαλείας από κράτη μέλη ή για λογαριασμό αυτών σύμφωνα με διεθνείς συμβάσεις, καθώς και η διασφάλιση της ελεύθερης ενδοκοινοτικής διακίνησης του εν λόγω εξοπλισμού.

Άρθρο 2

Για τους σκοπούς της παρούσας οδηγίας:

α) διαδικασίες αξιολόγησης της πιστότητας, σημαίνει τις διαδικασίες που ορίζονται στο άρθρο 10 και στο παράρτημα Β της παρούσας οδηγίας 7

β) εξοπλισμός, σημαίνει τον εξοπλισμό ο οποίος αναφέρεται στα παραρτήματα Α.1 και Α.2 και πρέπει να τοποθετείται στα πλοία προκειμένου να συμμορφώνονται με τους διεθνείς κανονισμούς ή χρησιμοποιείται προαιρετικώς επί του πλοίου, και για τον οποίο απαιτείται η έγκριση της αρχής του κράτους της σημαίας σύμφωνα με τους διεθνείς κανονισμούς 7

γ) ραδιοεπικοινωνιακός εξοπλισμός, σημαίνει τον εξοπλισμό που απαιτείται από το κεφάλαιο IV της SOLAS 1974, όπως τροποποιήθηκε το 1988 όσον αφορά το σύστημα GMDSS, καθώς και τις αμφίδρομες ραδιοτηλεφωνικές συσκευές VHF που απαιτεί ο κανονισμός III/6.2.1 της ίδιας σύμβασης 7

δ) διεθνείς συμβάσεις, ή σημαίνει:

- τη διεθνή σύμβαση περί γραμμών φορτώσεως του 1966 (LL66),

- τη σύμβαση για τους διεθνείς κανονισμούς για την πρόληψη των συγκρούσεων στη θάλασσα του 1972 (COLREG),

- τη διεθνή σύμβαση για την πρόληψη της ρύπανσης από πλοία του 1973, (MARPOL) και

- τη διεθνή σύμβαση για την ασφάλεια της ανθρώπινης ζωής στη θάλασσα (SOLAS) του 1974,

μαζί με τα πρωτόκολλα και τις τροποποιήσεις τους που ισχύουν κατά την ημερομηνία έγκρισης της παρούσας οδηγίας.

ε) διεθνείς κανονισμοί, σημαίνει τις σχετικές διεθνείς συμβάσεις, τις αποφάσεις και εγκυκλίους του διεθνούς ναυτιλιακού οργανισμού (IMO), καθώς και τα σχετικά διεθνή πρότυπα δοκιμών 7

στ) σήμα, σημαίνει το σύμβολο που αναφέρεται στο άρθρο 11 και εμφαίνεται στο παράρτημα Δ 7

ζ) κοινοποιημένος οργανισμός, σημαίνει έναν οργανισμό ορισθέντα από τις αρμόδιες εθνικές αρχές κράτους μέλους σύμφωνα με το άρθρο 9 7

η) επί του πλοίου, σημαίνει εγκατεστημένος ή τοποθετημένος σε πλοίο 7

θ) πιστοποιητικά ασφάλειας, σημαίνει τα πιστοποιητικά που εκδίδονται από κράτη μέλη ή για λογαριασμό αυτών σύμφωνα με τις διεθνείς συμβάσεις 7

ι) πλοίο, σημαίνει θαλάσσιο σκάφος που καλύπτεται από τις διεθνείς συμβάσεις. Δεν καλύπτονται τα πολεμικά πλοία 7

ια) κοινοτικό πλοίο, σημαίνει πλοίο για το οποίο έχουν εκδοθεί πιστοποιητικά ασφαλείας από κράτη μέλη ή για λογαριασμό τους, σύμφωνα με τις διεθνείς συμβάσεις. Δεν καλύπτονται οι περιπτώσεις που η αρχή κράτους μέλους εκδίδει πιστοποιητικό για πλοίο κατόπιν αιτήσεως τρίτου κράτους 7

ιβ) νέο πλοίο, σημαίνει πλοίο, που η καρίνα του έχει ήδη κατασκευασθεί ή που βρίσκεται σε παρεμφερές στάδιο κατασκευής κατά ή μετά την έναρξη ισχύος της παρούσας οδηγίας. Για τους σκοπούς του παρόντος ορισμού, «παρεμφερές στάδιο κατασκευής» σημαίνει το στάδιο κατά το οποίο:

i) αρχίζει κατασκευή σαφώς προοριζόμενη για ένα συγκεκριμένο πλοίο και

ii) η συναρμολόγηση του εν λόγω πλοίου άρχισε και περιλαμβάνει τουλάχιστον 50 τόνους ή το 1 % της εκτιμώμενης μάζας όλου του υλικού κατασκευής, οποιοδήποτε είναι μικρότερο 7

ιγ) υπάρχον πλοίο, ένα πλοίο που δεν είναι καινουργές 7

ιδ) πρότυπα δοκιμής, σημαίνει τα πρότυπα που ορίζονται από:

- το Διεθνή Ναυτιλιακό Οργανισμό (IMO),

- το Διεθνή Οργανισμό Τυποποίησης (ISO),

- τη Διεθνή Ηλεκτροτεχνική Επιτροπή (IEC),

- τη Ευρωπαϊκή Επιτροπή Τυποποίησης (CEN) και

- την Ευρωπαϊκή Επιτροπή Ηλεκτροτεχνικής Τυποποίησης (Cenelec),

- το Ευρωπαϊκό Ινστιτούτο Τυποποίησης στον τομέα των Τηλεπικοινωνιών (ETSI),

τα οποία ισχύουν κατά την ημερομηνία έγκρισης της παρούσας οδηγίας και θεσπίζονται σύμφωνα με τις σχετικές διεθνείς συμβάσεις και τις σχετικές αποφάσεις και εγκυκλίους του Διεθνούς Ναυτιλιακού Οργανισμού για τον καθορισμό των μεθόδων δοκιμής και των αποτελεσμάτων των δοκιμών, μόνον όμως υπό τη μορφή με την οποία αναφέρονται στο παράρτημα Α 7

ιε) έγκριση τύπου, σημαίνει τις διαδικασίες αξιολόγησης του παραγόμενου, σύμφωνα με τα κατάλληλα πρότυπα δοκιμής εξοπλισμού, καθώς και την έκδοση του ανάλογου πιστοποιητικού.

Άρθρο 3

1. Η παρούσα οδηγία αφορά εξοπλισμό που πρόκειται να χρησιμοποιηθεί σε:

α) νέο κοινοτικό πλοίο, είτε βρίσκεται είτε όχι, στην Κοινότητα κατά τη στιγμή της κατασκευής 7

β) υπάρχον κοινοτικό πλοίο:

- το οποίο προηγουμένως δεν έφερε τέτοιο εξοπλισμό

ή

- όταν ο εξοπλισμός του πλοίου αντικαθίσταται, εκτός εάν οι διεθνείς συμβάσεις επιτρέπουν το αντίθετο,

ανεξάρτητα από το εάν το πλοίο βρίσκεται ή όχι στην Κοινότητα κατά τη στιγμή τοποθέτησης του εξοπλισμού.

2. Η παρούσα οδηγία δεν αφορά εξοπλισμό που κατά την έναρξη ισχύος της ήταν ήδη τοποθετημένος σε πλοίο.

3. Παρά το γεγονός ότι για το σκοπό της ελεύθερης κυκλοφορίας ο εξοπλισμός ο οποίος αναφέρεται στην παράγραφο 1 είναι δυνατόν να εμπίπτει στο πεδίο εφαρμογής και άλλων οδηγιών, εκτός της παρούσας, και ιδίως των οδηγιών 89/336/ΕΟΚ του Συμβουλίου, της 3ης Μαΐου 1989, για την προσέγγιση των νομοθεσιών των κρατών μελών σχετικά με την ηλεκτρομαγνητική συμβατότητα (1) και 89/686/ΕΟΚ του Συμβουλίου, της 21ης Δεκεμβρίου 1989, για τη προσέγγιση των νομοθεσιών των κρατών μελών σχετικά με τα μέσα ατομικής προστασίας (1), ο εν λόγω εξοπλισμός υπόκειται αποκλειστικώς στην παρούσα οδηγία, για το σκοπό της ελεύθερης κυκλοφορίας. Οι διατάξεις της παρούσας παραγράφου δεν έχουν εφαρμογή στο ραδιοεπικοινωνιακό εξοπλισμό.

Άρθρο 4

Τα κράτη μέλη ή οι οργανισμοί που ενεργούν για λογαριασμό τους διασφαλίζουν, κατά την έκδοση ή την ανανέωση των σχετικών πιστοποιητικών ασφάλειας, ότι ο εξοπλισμός των κοινοτικών πλοίων για τα οποία εκδίδεται πιστοποιητικό ασφάλειας πληροί τις απαιτήσεις της παρούσας οδηγίας.

Άρθρο 5

1. Ο εξοπλισμός που περιλαμβάνεται στο παράρτημα Α.1, ο οποίος τοποθετείται σε κοινοτικό πλοίο κατά ή μετά την ημερομηνία που αναφέρεται στο άρθρο 20 παράγραφος 1 δεύτερο εδάφιο, πρέπει να πληροί τις εφαρμοστέες απαιτήσεις των διεθνών κανονισμών που αναφέρονται στο εν λόγω παράρτημα.

2. Η συμμόρφωση του εξοπλισμού με τις εφαρμοστέες απαιτήσεις των διεθνών συμβάσεων και των σχετικών ψηφισμάτων και των εγκυκλίων του Διεθνούς Ναυτιλικού Οργανισμού πρέπει να εκτιμάται μόνο σύμφωνα με τα σχετικά πρότυπα δοκιμής και τις διαδικασίες αξιολόγησης της πιστότητας που περιλαμβάνονται στο παράρτημα Α.1. Για όλα τα είδη που απαριθμούνται στο παράρτημα Α.1 και για τα οποία αναγράφονται ταυτοχρόνως πρότυπα IEC και ETSI, αυτά αποτελούν εναλλακτικές δυνατότητες, και ο κατασκευαστής, ή ο εγκατεστημένος στην Κοινότητα αντιπρόσωπός του μπορεί ν' αποφασίζει ποιο από τα δύο θα χρησιμοποιείται.

3. Ο εξοπλισμός που περιλαμβάνεται στο παράρτημα Α.1 και έχει κατασκευασθεί πριν την ημερομηνία εφαρμογής που αναφέρεται στην παράγραφο 1 μπορεί επίσης να διατίθεται στην αγορά και να τοποθετείται επί κοινοτικών πλοίων, των οποίων τα πιστοποιητικά εκδίδονται από κράτος μέλος ή για λογαριασμό του σύμφωνα με τις διεθνείς συμβάσεις επί δύο έτη από την ανωτέρω ημερομηνία, εφόσον είχε κατασκευασθεί σύμφωνα με τις διαδικασίες έγκρισης τύπου που ίσχυαν ήδη στο εν λόγω κράτος μέλος πριν από την έκδοση της παρούσας οδηγίας.

Άρθρο 6

1. Τα κράτη μέλη δεν απαγορεύουν την εμπορία ή τοποθέτηση επί κοινοτικού πλοίου ούτε αρνούνται την έκδοση ή ανανέωση των σχετικών πιστοποιητικών ασφαλείας, όταν πρόκειται περί εξοπλισμού ο οποίος αναφέρεται στο παράρτημα Α.1 και φέρει το σήμα ή άλλως τηρεί την παρούσα οδηγία.

2. Προτού εκδοθεί το οικείο πιστοποιητικό ασφάλειας, πρέπει να έχει εκδοθεί από την αρμόδια αρχή άδεια ασυρμάτου σύμφωνα με τις διατάξεις των διεθνών κανονισμών ασυρμάτου.

Άρθρο 7

1. Μετά την έναρξη ισχύος της παρούσας οδηγίας, η Κοινότητα υποβάλλει στο Διεθνή Ναυτιλιακό Οργανισμό ή στους ευρωπαϊκούς οργανισμούς τυποποίησης, αναλόγως, αίτηση κατάρτισης προτύπων συμπεριλαμβανομένων και αναλυτικών προτύπων δοκιμής, για τον εξοπλισμό που αναφέρεται στο παράρτημα Α.2.

2. Οι σχετικές αιτήσεις υποβάλλονται:

- από την Προεδρία του Συμβουλίου και την Επιτροπή, όταν υποβάλλονται στο ΔΝΟ,

- από την Επιτροπή, σύμφωνα με την οδηγία 83/189/ΕΟΚ του Συμβουλίου, της 28ης Μαρτίου 1983, για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών (2), όταν υποβάλλονται στους ευρωπαϊκούς οργανισμούς τυποποίησης. Οι εντολές αυτές αποσκοπούν στην ανάπτυξη διεθνών προτύπων μέσω συνεργασίας μεταξύ ευρωπαϊκών φορέων και των διεθνών ομολόγων τους.

3. Τα κράτη μέλη μεριμνούν ώστε οι διεθνείς οργανισμοί, συμπεριλαμβανομένου του ΔΝΟ, να αναλάβουν ταχέως την εκπόνηση των εν λόγω προτύπων.

4. Η Επιτροπή παρακολουθεί τακτικά την εκπόνηση των προτύπων δοκιμής.

5. Εάν οι διεθνείς οργανισμοί, συμπεριλαμβανομένου του ΔΝΟ, παραλείψουν να εγκρίνουν ή αρνούνται να εγκρίνουν πρότυπα δοκιμής για ένα συγκεκριμένο στοιχείο εξοπλισμού εντός ευλόγου διαστήματος, τα πρότυπα μπορούν να εγκριθούν επί τη βάσει των εργασιών των ευρωπαϊκών οργανισμών τυποποίησης, με τη διαδικασία του άρθρου 18.

6. Όταν για ένα συγκεκριμένο στοιχείο εξοπλισμού τα πρότυπα δοκιμής που αναφέρονται στην παράγραφο 1 ή 5 εγκρίνονται ή αναλόγως τίθενται σε ισχύ, ο εξοπλισμός μπορεί να μεταφέρεται από το παράρτημα Α.2 στο παράρτημα Α.1 με τη διαδικασία του άρθρου 18 και, συνεπώς, από την ημερομηνία μεταφοράς, ισχύουν οι διατάξεις του άρθρου 5.

Άρθρο 8

1. Νέο πλοίο το οποίο, ανεξαρτήτως σημαίας, δεν είναι μεν νηολογημένο σε ένα κράτος μέλος αλλά πρόκειται να μετανηολογηθεί εκεί, κατά τη μετανηολόγηση υποβάλλεται σε επιθεώρηση από το κράτος μέλος υποδοχής, προκειμένου να διαπιστώνεται ότι η κατάσταση του εξοπλισμού του ανταποκρίνεται πράγματι στα πιστοποιητικά ασφάλειας και είτε πληροί την παρούσα οδηγία και φέρει το σήμα, είτε είναι ισοδύναμη, κατά την κρίση της αρχής του κράτους μέλους, με τον εξοπλισμό που έχει λάβει έγκριση τύπου σύμφωνα με την παρούσα οδηγία.

2. Ο εξοπλισμός αυτός αντικαθίσταται εάν δεν φέρει το σήμα ή εάν η εν λόγω αρχή κρίνει ότι δεν είναι ισοδύναμος.

3. Ο εξοπλισμός που, δυνάμει του παρόντος άρθρου, θεωρείται ισοδύναμος λαμβάνει από το κράτος μέλος της σημαίας πιστοποιητικό που τον συνοδεύει πάντοτε και περιλαμβάνει την άδεια του κράτους μέλους της σημαίας για την τοποθέτηση του εξοπλισμού επί του πλοίου καθώς και τυχόν περιορισμούς ή όρους όσον αφορά τη χρησιμοποίησή του.

4. Προκειμένου για ραδιοεπικοινωνιακό εξοπλισμό, η αρχή του κράτους της σημαίας απαιτεί να μην επηρεάζει αδικαιολόγητα τις απαιτήσεις του φάσματος των ραδιοσυχνοτήτων.

Άρθρο 9

1. Τα κράτη μέλη κοινοποιούν στην Επιτροπή και στα άλλα κράτη μέλη τους κοινοποιημένους οργανισμούς τους οποίους ορίζουν για τη διεξαγωγή των διαδικασιών που αναφέρονται στο άρθρο 10, καθώς και τα ειδικά καθήκοντα τα οποία οι κοινοποιημένοι αυτοί οργανισμοί αναλαμβάνουν και τους αναγνωριστικούς αριθμούς που τους χορηγήθηκαν από την Επιτροπή. Οι οργανισμοί υποβάλλουν στο κράτος μέλος που προτίθεται να τους κοινοποιήσει πλήρεις πληροφορίες και αποδεικτικά στοιχεία σχετικά με την πλήρωση των κριτηρίων που περιλαμβάνονται στο παράρτημα Γ.

2. Τα κράτη μέλη πραγματοποιούν, ανά διετία τουλάχιστον, έλεγχο διενεργούμενο από τις αρχές τους ή από αμερόληπτο εξωτερικό οργανισμό ορισθέντα απ' αυτές, των εργασιών που επιτελούν οι κοινοποιημένοι οργανισμοί για λογαριασμό των αρχών αυτών. Ο έλεγχος εξασφαλίζει ότι ο κοινοποιημένος οργανισμός εξακολουθεί να πληροί τα κριτήρια του παραρτήματος Γ.

3. Ένα κράτος μέλος αποσύρει την αναγνώριση ενός κοινοποιημένου οργανισμού εάν διαπιστώσει ότι δεν πληροί πλέον τα κριτήρια του παραρτήματος Γ, ενημερώνει αμέσως την Επιτροπή και τα λοιπά κράτη μέλη.

Άρθρο 10

1. Η διαδικασία αξιολόγησης της πιστότητας που περιγράφεται λεπτομερώς στο παράρτημα Β, έχει ως εξής:

i) εξέταση τύπου ΕΚ (ενότητα Β) και, πριν από τη διάθεση του εξοπλισμού στην αγορά και κατ' επιλογήν του κατασκευαστή ή του εγκατεστημένου στην Κοινότητα εντολοδόχου του, μεταξύ των δυνατοτήτων που περιλαμβάνονται στο παράρτημα Α.1, όλος ο εξοπλισμός υπόκειται σε:

α) δήλωση ΕΚ πιστότητας προς τον τύπο (ενότητα Γ) ή

β) δήλωση ΕΚ πιστότητας προς τον τύπο (διασφάλιση ποιότητας παραγωγής) (ενότητα Δ) ή

γ) δήλωση ΕΚ πιστότητας προς τον τύπο (διασφάλιση ποιότητας προϊόντων) (ενότητα Ε) ή

δ) δήλωση ΕΚ πιστότητας προς τον τύπο (εξακρίβωση επί προϊόντων) (ενότητα ΣΤ) ή

ii) πλήρης διασφάλιση ποιότητας ΕΚ (ενότητα Η).

2. Η δήλωση πιστότητας προς τον τύπο είναι γραπτή και περιλαμβάνει τις πληροφορίες που αναφέρονται στο παράρτημα Β.

3. Όσον αφορά τμήματα εξοπλισμού που παράγονται μεμονωμένα ή σε μικρές ποσότητες και όχι εν σειρά ή μαζικά, η διαδικασία αξιολόγησης της πιστότητας μπορεί να συνίσταται στην εξακρίβωση ΕΚ ανά μονάδα (ενότητα Ζ).

4. Η Επιτροπή τηρεί ενημερωμένο κατάλογο εγκεκριμένων εξοπλισμών και των αιτήσεων που απορρίπτονται ή ανακαλούνται και τον θέτει στη διάθεση των ενδιαφερομένων.

Άρθρο 11

1. Στον εξοπλισμό που περιλαμβάνεται στο παράρτημα Α.1, ο οποίος τηρεί τους σχετικούς διεθνείς κανονισμούς και έχει κατασκευαστεί σύμφωνα με τις διαδικασίες αξιολόγησης πιστότητας, τοποθετείται το σήμα από τον κατασκευαστή ή τον εγκατεστημένο στην Κοινότητα εντολοδόχο του.

2. Το σήμα ακολουθείται από τον αριθμό αναγνώρισης του κοινοποιημένου οργανισμού που εξετέλεσε τη διαδικασία αξιολόγησης της πιστότητας, εάν ο οργανισμός συμμετέχει στη φάση ελέγχου της παραγωγής, καθώς και από τα δύο τελευταία ψηφία του έτους κατά το οποίο τοποθετήθηκε το σήμα. Ο αριθμός αναγνώρισης τίθεται είτε από τον ίδιο τον οργανισμό υπ' ευθύνη του είτε από τον κατασκευαστή ή τον εγκατεστημένο στην Κοινότητα εντολοδόχο του.

3. Το σήμα εμφαίνεται στο παράρτημα Δ.

4. Το σήμα τίθεται στον ίδιο τον εξοπλισμό ή στην πινακίδα με τα στοιχεία του, κατά τρόπο ώστε να είναι ευδιάκριτο, ευανάγνωστο και ανεξίτηλο καθ' όλη την προβλεπόμενη διάρκεια χρήσης του εξοπλισμού. Εντούτοις, όταν αυτό είναι αδύνατον ή αδικαιολόγητο ως εκ της φύσεως του εξοπλισμού, τίθεται στη συσκευασία του προϊόντος, σε ετικέτα ή σε φυλλάδιο.

5. Απαγορεύεται η τοποθέτηση σημάτων ή επιγραφών δυνάμενων να παραπλανήσουν τρίτους ως προς τη σημασία ή τη γραφική απεικόνιση του σήματος που αναφέρεται στην παρούσα οδηγία.

6. Το σήμα τοποθετείται στο τέλος της παραγωγής.

Άρθρο 12

1. Παρά το άρθρο 6, τα κράτη μέλη μπορούν να διοργανώσουν δειγματοληπτικό έλεγχο του εξοπλισμού που φέρει το σήμα, κυκλοφορεί στην αγορά τους και δεν έχει ακόμη τοποθετηθεί επί πλοίου, προκειμένου να διαπιστώνεται η συμμόρφωσή του προς την παρούσα οδηγία. Οι δειγματοληπτικοί έλεγχοι που δεν προβλέπονται στις ενότητες για την αξιολόγηση της πιστότητας στο παράρτημα Β, διεξάγονται δαπάνη του κράτους μέλους.

2. Παρά το άρθρο 6, μετά την εγκατάσταση επί κοινοτικού πλοίου εξοπλισμού που ικανοποιεί την παρούσα οδηγία, η αξιολόγηση υπό του κράτους της σημαίας επιτρέπεται, όταν από τους διεθνείς κανονισμούς απαιτούνται λειτουργικές δοκιμές επιδόσεων επί του πλοίου για λόγους ασφάλειας ή/και πρόληψης της ρύπανσης, και με την προϋπόθεση ότι δεν επαναλαμβάνονται απλώς οι διαδικασίες αξιολόγησης της πιστότητας που έχουν ήδη γίνει. Η αρχή του κράτους της σημαίας μπορεί ν' απαιτεί από τον κατασκευαστή ή τον εγκατεστημένο στην Κοινότητα εντολοδόχο του ή από τον υπεύθυνο διάθεσης του εξοπλισμού στην κοινοτική αγορά να προσκομίσει της εκθέσεις δοκιμής/επιθεώρησης.

Άρθρο 13

1. Όταν κράτος μέλος διαπιστώνει με επιθεώρηση ή άλλως ότι τμήμα εξοπλισμού αναφερομένου στο παράρτημα Α.1, μολονότι φέρει το σήμα, έχει εγκατασταθεί ορθά, συντηρείται και χρησιμοποιείται κατά προορισμό, μπορεί να θέσει σε κίνδυνο την υγεία ή/και την ασφάλεια του πληρώματος των επιβατών ή, ενδεχομένως, άλλων ατόμων, ή να επηρεάσει δυσμενώς το θαλάσσιο περιβάλλον, λαμβάνει όλα τα κατάλληλα προσωρινά μέτρα προκειμένου να αποσυρθεί ο εξοπλισμός από την αγορά ή να απαγορευθεί ή περιοριστεί η διάθεσή του στην αγορά ή η χρησιμοποίησή του επί πλοίου για το οποίο εκδίδει τα πιστοποιητικά ασφαλείας. Το κράτος μέλος ενημερώνει αμέσως τα λοιπά κράτη μέλη και την Επιτροπή αιτιολογώντας την απόφασή του και, ειδικότερα, επισημαίνοντας κατά πόσον η μη συμμόρφωση προς την παρούσα οδηγία οφείλεται σε:

α) παράβαση του άρθρου 5 παράγραφοι 1 και 2 7

β) πλημμελή εφαρμογή των προτύπων δοκιμής που αναφέρονται στο άρθρο 5 παράγραφοι 1 και 2 7

γ) ατέλειες των ιδίων των προτύπων δοκιμής.

2. Η Επιτροπή συνεννοείται με τα ενδιαφερόμενα μέρη το συντομότερο και αν διαπιστώσει ότι:

- τα μέτρα είναι δικαιολογημένα, ενημερώνει αμέσως το κράτος μέλος που έλαβε την πρωτοβουλία και τα λοιπά κράτη μέλη 7 όταν η απόφαση που αναφέρεται στην παράγραφο 1 οφείλεται σε ελλείψεις των προτύπων δοκιμής, η Επιτροπή, ύστερα από διαβούλευση με τα ενδιαφερόμενα μέρη, υποβάλλει το ζήτημα στην επιτροπή του άρθρου 18 εντός δύο μηνών, εφόσον το κράτος μέλος που έλαβε την απόφαση εμμένει σ' αυτή και κινεί τη διαδικασία του άρθρου 18 παράγραφος 2,

- τα μέτρα είναι αδικαιολόγητα, ενημερώνει αμέσως το κράτος μέλος που έλαβε την πρωτοβουλία και τον κατασκευαστή ή τον εγκατεστημένο στην Κοινότητα εντολοδόχο του.

3. Όταν ένα τμήμα εξοπλισμού μη τηρούντος την παρούσα οδηγία φέρει το σήμα, το αρμόδιο κράτος μέλος λαμβάνει τα κατάλληλα μέτρα έναντι του επιθέσαντος το σήμα και ενημερώνει την Επιτροπή και τα λοιπά κράτη μέλη.

4. Η Επιτροπή ενημερώνει τα κράτη μέλη σχετικά με την πρόοδο και τα αποτελέσματα της διαδικασίας.

Άρθρο 14

1. Παρά τις διατάξεις του άρθρου 5, σε εξαιρετικές περιπτώσεις τεχνικής καινοτομίας, η αρχή του κράτους της σημαίας μπορεί να επιτρέψει να τοποθετηθεί σε κοινοτικό πλοίο εξοπλισμός που δεν συμμορφώνεται με τις διαδικασίες αξιολόγησης της πιστότητας, εάν αποδεικνύεται με δοκιμή ή άλλο επαρκή κατά την κρίση της τρόπο ότι ο εξοπλισμός είναι τουλάχιστον εξίσου αποτελεσματικός με εκείνον που υπέστη επιτυχώς τις διαδικασίες αξιολόγησης της πιστότητας.

Προκειμένου για ραδιοεπικοινωνιακό εξοπλισμό, η αρχή του κράτους της σημαίας απαιτεί να μην επηρεάζει αδικαιολόγητα τις απαιτήσεις του φάσματος των ραδιοσυχνοτήτων.

2. Οι προκείμενες διαδικασίες δοκιμών δεν πρέπει με κανέναν τρόπο να διακρίνουν μεταξύ εξοπλισμού που κατασκευάζεται στο κράτος μέλος της σημαίας και εξοπλισμού που κατασκευάζεται αλλού.

3. Στον εξοπλισμό που εμπίπτει στο άρθρο αυτό χορηγείται πιστοποιητικό από το κράτος μέλος της σημαίας, το οποίο τον συνοδεύει πάντοτε και περιέχει την άδεια του κράτους μέλους της σημαίας για την τοποθέτηση του εξοπλισμού αυτού επί του πλοίου και τυχόν περιορισμούς ή διατάξεις σχετικά με τη χρήση του.

4. Όταν ένα κράτος μέλος επιτρέπει τη διάθεση στην αγορά ή την τοποθέτηση επί κοινοτικού πλοίου εξοπλισμού που εμπίπτει στο παρόν άρθρο, το κράτος μέλος ανακοινώνει αμέσως στην Επιτροπή και τα λοιπά κράτη μέλη τα στοιχεία της άδειας αυτής μαζί με τις εκθέσεις όλων των δοκιμών, αξιολογήσεων και διαδικασιών αξιολόγησης της πιστότητας.

5. Ο εξοπλισμός που αναφέρεται στην παράγραφο 1 προστίθεται στο παράρτημα Α.2 της παρούσας οδηγίας σύμφωνα με τη διαδικασία του άρθρου 18.

6. Όταν ένα πλοίο που φέρει εξοπλισμό που εμπίπτει στην παράγραφο 1 μεταβιβάζεται σε άλλο κράτος μέλος, το κράτος υποδοχής μπορεί να λάβει τα αναγκαία μέτρα, συμπεριλαμβανομένων τυχόν δοκιμών και πρακτικών επιδείξεων, για να εξασφαλίσει ότι ο εξοπλισμός είναι τουλάχιστον εξίσου αποτελεσματικός με εκείνον που υπέστη επιτυχώς τις διαδικασίες αξιολόγησης της πιστότητας.

Άρθρο 15

1. Παρά το άρθρο 5, η αρχή του κράτους της σημαίας μπορεί να επιτρέψει σε εξοπλισμό που δεν υπέστη επιτυχώς τις διαδικασίες αξιολόγησης της πιστότητας ή δεν εμπίπτει στο άρθρο 14 να τοποθετείται για λόγους δοκιμής ή αξιολόγησης εξοπλισμού, επί κοινοτικού πλοίου εφόσον:

α) Στον εξοπλισμό χορηγείται πιστοποιητικό από το κράτος μέλος της σημαίας, το οποίο τον συνοδεύει πάντοτε και περιέχει την άδεια του κράτους αυτού για τοποθέτηση του εν λόγω εξοπλισμού επί κοινοτικού πλοίου και τυχόν περιορισμούς ή διατάξεις σχετικά με τη χρήση αυτού 7

β) η άδεια πρέπει να έχει περιορισμένη χρονική διάρκεια 7

γ) ο εξοπλισμός δεν πρέπει να χρησιμοποιείται στη θέση άλλου εξοπλισμού που πληροί τις προϋποθέσεις της παρούσας οδηγίας και δεν αντικαθιστά τον εν λόγω εξοπλισμό, ο οποίος και πρέπει να διατηρείται επί του κοινοτικού πλοίου έτοιμος για λειτουργία και άμεση χρήση.

2. Προκειμένου για ραδιοεπικοινωνιακό εξοπλισμό, η αρχή του κράτους της σημαίας απαιτεί να μην επηρεάζει αδικαιολόγητα τις απαιτήσεις του φάσματος των ραδιοσυχνοτήτων.

Άρθρο 16

1. Όταν ο εξοπλισμός πρέπει να αντικατασταθεί σε εξωκοινοτικό λιμένα και σε εξαιρετικές περιστάσεις που αιτιολογούνται δεόντως στην αρχή του κράτους της σημαίας, όταν είναι αδύνατο, από άποψη χρόνου, καθυστέρησης και κόστους να τοποθετηθεί επί του πλοίου εξοπλισμός υποβληθείς σε εξέταση τύπου ΕΚ, επιτρέπεται να τοποθετείται άλλος εξοπλισμός σύμφωνα με την κατωτέρω διαδικασία:

α) ο εξοπλισμός πρέπει να συνοδεύεται από φάκελλο εκδοθέντα από αναγνωρισμένο οργανισμό ισοδύναμο με κοινοποιημένο οργανισμό, όταν μεταξύ της Κοινότητας και της οικείας τρίτης χώρας έχει συναφθεί συμφωνία για αμοιβαία αναγνώριση των οργανισμών αυτών 7

β) εάν αποδειχθεί αδύνατη η συμμόρφωση με τις διατάξεις του στοιχείου α), μπορεί να τοποθετείται επί πλοίου εξοπλισμός που συνοδεύεται από φάκελλο εκδοθέντα από κράτος μέλος του ΔΝΟ που είναι μέρος των οικείων συμβάσεων, ο οποίος πιστοποιεί ότι πληρούνται οι οικείες απαιτήσεις του ΔΝΟ, με την επιφύλαξη των παραγράφων 2 και 3.

2. Η αρχή του κράτους της σημαίας ενημερώνεται αμέσως για τη φύση και τα χαρακτηριστικά του άλλου εξοπλισμού.

3. Η αρχή του κράτους της σημαίας διασφαλίζει, το ταχύτερο, ότι ο εξοπλισμός που αναφέρεται στην παράγραφο 1, μαζί με την τεκμηρίωση δοκιμής του, πληροί τις απαιτήσεις των διεθνών κανονισμών και της παρούσας οδηγίας.

4. Προκειμένου για ραδιοεπικοινωνιακό εξοπλισμό, η αρχή του κράτους της σημαίας απαιτεί να μην επηρεάζει αδικαιολόγητα τις απαιτήσεις του φάσματος των ραδιοσυχνοτήτων.

Άρθρο 17

Η παρούσα οδηγία μπορεί να τροποποιηθεί με τη διαδικασία του άρθρου 19 προκειμένου

- να υλοποιηθούν τυχόν τροποποιήσεις των διεθνών κανονισμών, προς επίτευξη των στόχων της,

- να ενημερώνεται το παράρτημα Α, τόσο με την προσθήκη νέου εξοπλισμού όσο και με τη μεταφορά εξοπλισμού από το παράρτημα Α.2 στο παράρτημα Α.1, και αντιστρόφως,

- να προστεθεί η δυνατότητα χρησιμοποίησης των ενοτήτων Β + Γ και της ενότητας Η για τον εξοπλισμό που απαριθμείται στο παράρτημα Α1,

- να συμπεριληφθούν και άλλοι οργανισμοί τυποποίησης στον ορισμό των «προτύπων δοκιμής» του άρθρου 2.

Άρθρο 18

1. Η Επιτροπή επικουρείται από την επιτροπή που συγκροτείται δυνάμει του άρθρου 12 της οδηγίας 93/75/ΕΚ (1) σύμφωνα με τη διαδικασία του παρόντος άρθρου.

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

3. α) Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.

β) Όταν τα σχεδιαζόμενα μέτρα δεν είναι σύμφωνα με τη γνώμη της Επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Εάν το Συμβούλιο δεν αποφασίσει εντός δύο μηνών από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή.

Άρθρο 19

Τα κράτη μέλη αλληλοεπικουρούνται με στόχο την αποτελεσματική εφαρμογή και τήρηση της παρούσας οδηγίας.

Άρθρο 20

1. Τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές διατάξεις που απαιτούνται για τη συμμόρφωση προς την παρούσα οδηγία πριν από τις 30 Ιουνίου 1998.

Τα κράτη μέλη εφαρμόζουν τις διατάξεις αυτές από την 1η Ιανουαρίου 1999.

Όταν τα κράτη μέλη θεσπίζουν τις εν λόγω διατάξεις, αυτές πρέπει να περιέχουν αναφορά στην παρούσα οδηγία ή να συνοδεύονται από παρόμοια αναφορά κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.

2. Τα κράτη μέλη κοινοποιούν αμέσως στην Επιτροπή τις διατάξεις εσωτερικού δικαίου που θεσπίζουν στον τομέα που διέπεται από την παρούσα οδηγία. Η Επιτροπή ενημερώνει σχετικά τα λοιπά κράτη μέλη.

Άρθρο 22

Η παρούσα οδηγία αρχίζει να ισχύει την ημέρα δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 23

Η παρούσα οδηγία απευθύνεται στα κράτη μέλη.

. . .,

Για το Συμβούλιο

Ο Πρόεδρος

(1) ΕΕ αριθ. C 218 της 23. 8. 1995, σ. 9.

(2) Γνώμη που διατυπώθηκε στις 31 Ιανουαρίου 1996 (δεν δημοσιεύθηκε ακόμα στην Επίσημη Εφημερίδα).

(3) Γνώμη του Ευρωπαϊκού Κοινοβουλίου της 29ης Νοεμβρίου 1995 (ΕΕ αριθ. C 339 της 18. 12. 1995, σ. 21), κοινή απόφαση του Συμβουλίου της . . . (δεν δημοσιεύθηκε ακόμα στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμα στην Επίσημη Εφημερίδα).

(4) ΕΕ αριθ. C 271 της 7. 10. 1993, σ. 1.

(1) ΕΕ αριθ. L 220 της 30. 8. 1993, σ. 23.

(1) ΕΕ αριθ. L 139 της 23. 5. 1989, σ. 19 7 οδηγία όπως τροποποιήθηκε τελευταία από την οδηγία 93/68/ΕΟΚ (ΕΕ αριθ. L 220 της 31. 8. 1993, σ. 1).

(1) ΕΕ αριθ. L 399 της 30. 12. 1989, σ. 18 7 οδηγία όπως τροποποιήθηκε τελευταία από την οδηγία 93/95/ΕΟΚ (ΕΕ αριθ. L 276 της 9. 11. 1993, σ. 11).

(2) ΕΕ αριθ. L 109 της 26. 4. 1983, σ. 8 7 οδηγία όπως τροποποιήθηκε τελευταία από την πράξη προσχώρησης του 1994.

(1) ΕΕ αριθ. 247 της 5. 10. 1993, σ. 19.

ΠΑΡΑΡΤΗΜΑ Α

Παράρτημα Α.1: Εξοπλισμός με αναλυτικά πρότυπα δοκιμής που υπάρχουν ήδη στους διεθνείς κανονισμούς (1)

ΕΚΤΟΣ ΤΩΝ ΕΙΔΙΚΩΣ ΑΝΑΦΕΡΟΜΕΝΩΝ ΔΙΕΘΝΩΝ ΠΡΟΤΥΠΩΝ ΔΟΚΙΜΗΣ, ΣΤΟΥΣ ΣΧΕΤΙΚΟΥΣ ΚΑΝΟΝΙΣΜΟΥΣ ΤΗΣ ΣΥΜΒΑΣΗΣ ΠΕΡΙΛΑΜΒΑΝΟΝΤΑΙ ΟΡΙΣΜΕΝΕΣ ΔΙΑΤΑΞΕΙΣ ΠΟΥ ΠΡΕΠΕΙ ΝΑ ΕΛΕΓΧΟΝΤΑΙ ΚΑΤΑ ΤΗΝ ΕΞΕΤΑΣΗ ΤΥΠΟΥ (ΕΓΚΡΙΣΗ ΤΥΠΟΥ)

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

> ΘΕΣΗ ΠΗΝΑΚΑ>

Παράρτημα Α.2: Εξοπλισμός για τον οποίο δεν υπάρχουν ακόμη αναλυτικά πρότυπα δοκιμής στους διεθνείς κανονισμούς

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

(1) Όταν στην έκτη στήλη σημειώνεται η ενότητα Η, νοείται η ενότητα Η μαζί με το πιστοποιητικό αξιολόγησης σχεδιασμού.

ΠΑΡΑΡΤΗΜΑ Β

Ενότητες για την αξιολόγηση της πιστότητας

ΕΞΕΤΑΣΗ «ΤΥΠΟΥ ΕΚ» (ενότητα Β)

1. Ένας κοινοποιημένος οργανισμός διαπιστώνει και βεβαιώνει ότι ένα δείγμα, αντιπροσωπευτικό της σχετικής παραγωγής, πληροί τις διατάξεις των διεθνών πράξεων που ισχύουν γι' αυτό.

2. Η αίτηση εξέτασης «τύπου ΕΚ» υποβάλλεται από τον κατασκευαστή ή τον εγκατεστημένο στην Κοινότητα εξουσιοδοτημένο αντιπρόσωπό του σε έναν κοινοποιημένο οργανισμό της επιλογής του.

Η αίτηση περιλαμβάνει:

- το όνομα και τη διεύθυνση του κατασκευαστή και, εφόσον η αίτηση υποβάλλεται από τον εντολοδόχο, το όνομα και τη διεύθυνση του εντολοδόχου αυτού,

- γραπτή δήλωση ότι η ίδια αίτηση δεν έχει υποβληθεί ταυτοχρόνως και σε άλλο κοινοποιημένο οργανισμό,

- Τον τεχνικό φάκελο που περιγράφεται στην παράγραφο 3.

Ο αιτών θέτει στη διάθεση του κοινοποιημένου οργανισμού ένα δείγμα, αντιπροσωπευτικό της εν λόγω παραγωγής, το οποίο στο εξής ονομάζεται «τύπος» (1). Ο κοινοποιημένος οργανισμός μπορεί να ζητά και άλλα δείγματα, εφόσον αυτό απαιτείται για τη διεξαγωγή του προγράμματος δοκιμών.

3. Ο τεχνικός φάκελος πρέπει να επιτρέπει να αξιολογείται η πιστότητα του προϊόντος προς τις απαιτήσεις των οικείων διεθνών πράξεων. Πρέπει να καλύπτει, στο βαθμό που αυτό απαιτείται για την αξιολόγηση, το σχεδιασμό, το κατασκευαστικό πρότυπο, την κατασκευή, την εγκατάσταση και τη λειτουργία του προϊόντος σύμφωνα με την περιγραφή της τεχνικής τεκμηρίωσης που περιέχεται στο προσάρτημα του παρόντος παραρτήματος.

4. Ο κοινοποιημένος οργανισμός:

4.1. εξετάζει τον τεχνικό φάκελο και επαληθεύει ότι ο τύπος έχει κατασκευαστεί σύμφωνα με τον τεχνικό φάκελο,

4.2. διεξάγει ή αναθέτει σε τρίτους τη διεξαγωγή των καταλλήλων ελέγχων και των απαραίτητων δοκιμών ώστε να ελέγξει κατά πόσον έχουν όντως τηρηθεί οι οικείες διεθνείς απαιτήσεις,

4.3. συμφωνεί με τον αιτούντα τον τόπο στον οποίο θα διεξαχθούν οι έλεγχοι και οι δοκιμές.

5. Σε περιπτώσεις όπου ο τύπος πληροί τις οικείες διεθνείς απαιτήσεις, ο κοινοποιημένος οργανισμός χορηγεί στον αιτούντα βεβαίωση εξέτασης «τύπου ΕΚ». Η βεβαίωση περιέχει το όνομα και τη διεύθυνση του κατασκευαστή, τα λεπτομερή στοιχεία του εξοπλισμού, τα συμπεράσματα του ελέγχου, τις προϋποθέσεις ισχύος του πιστοποιητικού και τα στοιχεία αναγνώρισης του εγκεκριμένου τύπου.

Ο κοινοποιημένος οργανισμός προσαρτά στη βεβαίωση κατάλογο των σημαντικών τμημάτων του τεχνικού φακέλου και φυλάσσει αντίγραφο του καταλόγου αυτού.

Σε περίπτωση που οργανισμός δεν χορηγεί στον κατασκευαστή βεβαίωση εξέτασης «τύπου ΕΚ», παραθέτει λεπτομερώς τους λόγους.

Όταν κατασκευαστής υποβάλλει νέα αίτηση έγκρισης τύπου για εξοπλισμό για τον οποίο του έχουν αρνηθεί το πιστοποιητικό τύπου, ο φάκελος που υποβάλλει στον κοινοποιημένο οργανισμό πρέπει να περιέχει όλα τα σχετικά στοιχεία, συμπεριλαμβανομένων των αρχικών εκθέσεων δοκιμών, αναλυτικής έκθεσης των λόγων της παλαιότερης άρνησης και λεπτομέρειες όλων των αλλαγών που έχουν επέλθει στον εξοπλισμό.

6. Οι αιτών ενημερώνει τον κοινοποιημένο οργανισμό που έχει στην κατοχή του τον τεχνικό φάκελο της βεβαίωσης «τύπου ΕΚ» για οποιαδήποτε τροποποίηση του εγκεκριμένου προϊόντος για την οποία πρέπει να χορηγηθεί νέα έγκριση όταν οι τροποποιήσεις αυτές μπορούν να επηρεάσουν την πιστότητα προς τις βασικές απαιτήσεις ή προς τις προβλεπόμενες προϋποθέσεις για τη χρήση του προϊόντος. Η νέα αυτή έγκριση χορηγείται υπό μορφή προσθήκης στην αρχική βεβαίωση εξέτασης «τύπου ΕΚ».

7. Κάθε κοινοποιημένος οργανισμός κοινοποιεί κατόπιν αιτήσεως στις αρχές των κράτων μελών της σημαίας και στους άλλους κοινοποιημένους οργανισμούς τις σχετικές πληροφορίες που αφορούν τις βεβαιώσεις εξέτασης «τύπου ΕΚ» και τις προσθήκες που χορηγούνται και ανακαλούνται.

8. Οι υπόλοιποι κοινοποιημένοι οργανισμοί μπορούν να λαμβάνουν αντίγραφα των βεβαιώσεων εξέτασης «τύπου ΕΚ» ή/και των προσθηκών τους. Τα παραρτήματα φυλάσσονται στη διάθεση των υπόλοιπων κοινοποιημένων οργανισμών.

9. Ο κατασκευαστής ή ο εγκατεστημένος στην Κοινότητα εντολοδόχος του φυλάσσει, μαζί με τον τεχνικό φάκελο, αντίγραφο των βεβαιώσεων εξέτασης «τύπου ΕΚ» και των σχετικών συμπληρωμάτων για περίοδο τουλάχιστον δέκα ετών από την τελευταία ημερομηνία κατασκευής του προϊόντος.

ΠΙΣΤΟΤΗΤΑ ΠΡΟΣ ΤΟΝ ΤΥΠΟ (ενότητα Γ)

1. Ο κατασκευαστής ή ο εγκατεστημένος στην Κοινότητα εντολοδόχος του βεβαιώνει και δηλώνει ότι τα εν λόγω προϊόντα είναι σύμφωνα προς τον τύπο που περιγράφεται στη βεβαίωση εξέτασης «τύπου ΕΚ» και πληρούν τις οικείες διεθνείς απαιτήσεις. Ο κατασκευαστής ή ο εγκατεστημένος στην Κοινότητα εντολοδόχος του επιθέτει το σήμα σε κάθε προϊόν και συντάσσει γραπτή δήλωση πιστότητας.

2. Ο κατασκευαστής λαμβάνει όλα τα απαραίτητα μέτρα ώστε η διαδικασία κατασκευής να εξασφαλίζει την πιστότητα των κατασκευαζομένων προϊόντων προς τον τύπο που περιγράφεται στη βεβαίωση εξέτασης «τύπου ΕΚ» και προς τις οικείες διεθνείς απαιτήσεις.

3. Ο κατασκευαστής ή ο εγκατεστημένος στην Κοινότητα εντολοδόχος του φυλάσσει αντίγραφο της δήλωσης πιστότητας για περίοδο τουλάχιστον δέκα ετών από την τελευταία ημερομηνία κατασκευής του προϊόντος.

ΔΙΑΣΦΑΛΙΣΗ ΠΟΙΟΤΗΤΑΣ ΠΑΡΑΓΩΓΗΣ (ενότητα Δ)

1. Ο κατασκευαστής ο οποίος πληροί τις υποχρεώσεις της παραγράφου 2 βεβαιώνει και δηλώνει ότι τα συγκεκριμένα προϊόντα είναι σύμφωνα προς τον τύπο που περιγράφεται στη βεβαιώση εξέτασης «τύπου ΕΚ». Ο κατασκευαστής ή ο εγκατεστημένος στην Κοινότητα εντολοδόχος του επιθέτει το σήμα σε κάθε προϊόν και συντάσσει γραπτή δήλωση πιστότητας. Το σήμα συνοδεύεται από το αναγνωριστικό σύμβολο του κοινοποιημένου οργανισμού ο οποίος είναι υπεύθυνος για την επιτήρηση που αναφέρεται στην παράγραφο 4.

2. Ο κατασκευαστής πρέπει να εφαρμόζει εγκεκριμένο σύστημα ποιότητας της παραγωγής, να διενεργεί επιθεώρηση και δοκιμές των τελικών προϊόντων όπως προβλέπεται στην παράγραφο 3 και υπόκειται στην επιτήρηση που αναφέρεται στην παράγραφο 4.

3. Σύστημα ποιότητας

3.1. Ο κατασκευαστής υποβάλλει, για τα σχετικά προϊόντα, αίτηση αξιολόγησης του συστήματος ποιότητας σε κοινοποιημένο οργανισμό της εκλογής του.

Η αίτηση αυτή περιέχει:

- όλες τις κατάλληλες πληροφορίες για την κατηγορία των προβλεπόμενων προϊόντων,

- τον φάκελο του συστήματος ποιότητας,

- ενδεχομένως, τον τεχνικό φάκελο σχετικά με τον εγκεκριμένο τύπο και αντίγραφο της βεβαίωσης εξέτασης «τύπου ΕΚ».

3.2. Το σύστημα ποιότητας πρέπει να διασφαλίζει την πιστότητα των προϊόντων προς τον τύπο που περιγράφεται στη βεβαίωση εξέτασης «τύπου ΕΚ».

Όλα τα στοιχεία, απαιτήσεις και διατάξεις που εφαρμόζει ο κατασκευαστής πρέπει να συγκεντρώνονται συστηματικά σε φάκελο υπό μορφή γραπτών μέτρων, διαδικασιών και οδηγιών. Ο φάκελος πρέπει να επιτρέπει την ενιαία ερμηνεία των προγραμμάτων, σχεδίων, εγχειριδίων και φακέλων ποιότητας.

Ο φάκελος περιέχει ιδίως κατάλληλη περιγραφή:

- των ποιοτικών στόχων, του οργανογράμματος, των ευθυνών και των αρμοδιοτήτων των στελεχών όσον αφορά την ποιότητα των προϊόντων,

- των μεθόδων κατασκευής, των τεχνικών ελέγχου και της διασφάλισης της ποιότητας και των συστηματικών διαδικασιών και δραστηριοτήτων που θα χρησιμοποιηθούν,

- των εξετάσεων και των δοκιμών που θα διεξάγονται πριν, κατά και μετά την κατασκευή, και της συχνότητας διεξαγωγής τους,

- των φακέλων ποιότητας, όπως τις εκθέσεις επιθεώρησης και τα στοιχεία δοκιμών και βαθμονόμησης, τις εκθέσεις προσόντων του αρμόδιου προσωπικού κ.λπ.,

- των μέσων επιτήρησης που επιτρέπουν να ελέγχεται η επίτευξη της απαιτούμενης ποιότητας των προϊόντων και η αποτελεσματική λειτουργία του συστήματος ποιότητας.

3.3. Ο κοινοποιημένος οργανισμός αξιολογεί το σύστημα ποιότητας για να διαπιστώσει αν ανταποκρίνεται προς τις απαιτήσεις που αναφέρονται στην παράγραφο 3.2 και τεκμαίρει ότι τα συστήματα ποιότητας που εφαρμόζουν το αντίστοιχο εναρμονισμένο πρότυπο ανταποκρίνονται προς τις απαιτήσεις αυτές.

Η ομάδα ελεγκτών περιλαμβάνει ένα τουλάχιστον μέλος το οποίο έχει, ως αξιολογητής, πείρα της τεχνολογίας του σχετικού προϊόντος. Η διαδικασία αξιολόγησης περιλαμβάνει επίσκεψη επιθεώρησης στις εγκαταστάσεις του κατασκευαστή.

Η απόφαση κοινοποιείται στον κατασκευαστή και περιλαμβάνει τα συμπεράσματα του ελέγχου και την αιτιολογημένη απόφαση αξιολόγησης.

3.4. Ο κατασκευαστής αναλαμβάνει τη δέσμευση να πληροί τις υποχρεώσεις που απορρέουν από το σύστημα ποιότητας, όπως έχει εγκριθεί, και να το συντηρεί ώστε να παραμένει κατάλληλο και αποτελεσματικό.

Ο κατασκευαστής ή ο εγκατεστημένος στην Κοινότητα εντολοδόχος του ενημερώνει τον κοινοποιημένο οργανισμό ο οποίος ενέκρινε το σύστημα ποιότητας για κάθε μελετώμενη προσαρμογή του συστήματος ποιότητας.

Ο κοινοποιημένος αργανισμός αξιολογεί τις προτεινόμενες τροποποιήσεις και αποφασίζει κατά πόσον το τροποποιημένο σύστημα ποιότητας θα εξακολουθεί να πληροί τις απαιτήσεις που αναφέρονται στην παράγραφο 3.2 ή κατά πόσον πρέπει να γίνει νέα αξιολόγηση.

Ο κοινοποιημένος οργανισμός κοινοποιεί την απόφασή του στον κατασκευαστή. Η κοινοποίηση περιέχει τα συμπεράσματα του ελέγχου και την αιτιολογημένη απόφαση αξιολόγησης.

4. Επιτήρηση υπό την ευθύνη του κοινοποιημένου οργανισμού

4.1. Σκοπός της επιτήρησης είναι να διασφαλίζει ότι ο κατασκευαστής πληροί ορθά τις υποχρεώσεις οι οποίες προκύπτουν από το εγκεκριμένο σύστημα ποιότητας.

4.2. Ο κατασκευαστής επιτρέπει, στον κοινοποιημένο οργανισμό, την πρόσβαση, για λόγους επιθεώρησης, στους χώρους κατασκευής, επιθεώρησης, δοκιμών και αποθήκευσης και του παρέχει όλες τις απαραίτητες πληροφορίες, και ιδίως:

- τον φάκελο του συστήματος ποιότητας,

- τους φακέλους ποιότητας, όπως τις εκθέσεις δοκιμών και βαθμονόμησης, τις εκθέσεις προσόντων του αρμόδιου προσωπικού κ.λπ.

4.3. Ο κοινοποιημένος οργανισμός διεξάγει, κατά τακτά διαστήματα, ελέγχους για να βεβαιώνεται ότι ο κατασκευαστής διατηρεί και εφαρμόζει το σύστημα ποιότητας και χορηγεί έκθεση ελέγχου στον κατασκευαστή.

4.4. Επιπλέον, ο κοινοποιημένος οργανισμός μπορεί να πραγματοποιεί αιφνιδιαστικές επισκέψεις στον κατασκευαστή για να διεξάγει ή να αναθέσει σε τρίτους δοκιμές για να εξακριβωθεί η ορθή λειτουργία του συστήματος ποιότητας, εφόσον είναι αναγκαίο. Ο κοινοποιημένος οργανισμός χορηγεί στον κατασκευαστή έκθεση επίσκεψης και, αν πραγματοποιήθηκε δοκιμή, έκθεση δοκιμής.

5. Ο κατασκευαστής διατηρεί στη διάθεση των εθνικών αρχών για τουλάχιστον δέκα έτη από την τελευταία ημερομηνία κατασκευής του προϊόντος:

- το φάκελο που προβλέπεται στην παράγραφο 3.1 δεύτερο εδάφιο δεύτερη περίπτωση,

- τις βελτιώσεις που προβλέπονται στην παράγραφο 3.4 δεύτερο εδάφιο,

- τις αποφάσεις και εκθέσεις του κοινοποιημένου οργανισμού που προβλέπονται στις παραγράφους 3.4 τελευταίο εδάφιο και στις παραγράφους 4.3 και 4.4.

6. Κάθε κοινοποιημένος οργανισμός κοινοποιεί κατόπιν αιτήσεως στις αρχές των κρατών μελών της σημαίας και στους άλλους κοινοποιημένους οργανισμούς τις σχετικές πληροφορίες που αφορούν τις εγκρίσεις συστημάτων ποιότητας που χορηγούνται και ανακαλούνται.

ΔΙΑΣΦΑΛΙΣΗ ΠΟΙΟΤΗΤΑΣ ΠΡΟΪΟΝΤΩΝ (ενότητα Ε)

1. Ο κατασκευαστής ο οποίος πληροί τις υποχρεώσεις της παραγράφου 2 βεβαιώνεται και δηλώνει ότι τα σχετικά προϊόντα είναι σύμφωνα προς τον τύπο που περιγράφεται στη βεβαίωση εξέτασης «τύπου ΕΚ». Ο κατασκευαστής ή ο εγκατεστημένος στην Κοινότητα εντολοδόχος του επιθέτει το σήμα σε κάθε προϊόν και συντάσσει γραπτή δήλωση πιστότητας. Το σήμα συνοδεύεται από το αναγνωριστικό σύμβολο του κοινοποιημένου οργανισμού ο οποίος είναι υπεύθυνος για την επιτήρηση που προβλέπεται στην παράγραφο 4.

2. Ο κατασκευαστής εφαρμόζει εγκεκριμένο σύστημα ποιότητας για την τελική επιθεώρηση του προϊόντος και τις δοκιμές, όπως ορίζει η παράγραφος 3, και υπόκειται στην επιτήρηση που προβλέπεται στην παράγραφο 4.

3. Σύστημα ποιότητας

3.1. Ο κατασκευαστής υποβάλλει για τα εν λόγω προϊόντα αίτηση αξιολόγησης του συστήματός του ποιότητας σε κοινοποιημένο οργανισμό της εκλογής του.

Η αίτηση περιλαμβάνει:

- όλες τις κατάλληλες πληροφορίες για την κατηγορία προϊόντων,

- τον φάκελο του συστήματος ποιότητας,

- ενδεχομένως, τον τεχνικό φάκελο του εγκεκριμένου τύπου και αντίγραφο της βεβαίωσης εξέτασης «τύπου ΕΚ».

3.2. Στα πλαίσια του συστήματος ποιότητας, κάθε προϊόν εξετάζεται και διεξάγονται κατάλληλες δοκιμές προκειμένου να διαπιστωθεί η πιστότητά του προς τις σχετικές διεθνείς απαιτήσεις. Όλα τα στοιχεία, απαιτήσεις και διατάξεις που εφαρμόζει ο κατασκευαστής πρέπει να περιέχονται, κατά συστηματικό και τακτικό τρόπο, σε ένα φάκελο, υπο μορφή γραπτών μέτρων, διαδικασιών και οδηγιών. Ο φάκελος αυτός του συστήματος ποιότητας επιτρέπει την ενιαία ερμηνεία των προγραμμάτων, σχεδίων, εγχειριδίων και φακέλων ποιότητας.

Ο φάκελος περιέχει ιδίως κατάλληλη περιγραφή:

- των ποιοτικών στόχων, του οργανογράμματος, των ευθυνών και των αρμοδιοτήτων των στελεχών όσον αφορά την ποιότητα των προϊόντων,

- των ελέγχων και των δοκιμών μετά την κατασκευή,

- των μέσων παρακολούθησης της αποτελεσματικής λειτουργίας του συστήματος ποιότητας,

- των φακέλων ποιότητας, όπως εκθέσεις επιθεώρησης και στοιχεία δοκιμών, στοιχεία βαθμονόμησης, εκθέσεις προσόντων του αρμόδιου προσωπικού κ.λπ.

3.3. Ο κοινοποιημένος οργανισμός αξιολογεί το σύστημα ποιότητας για να διαπιστώσει αν ανταποκρίνεται στις απαιτήσεις που αναφέρονται στο σημείο 3.2 και τεκμαίρει ότι τα συστήματα ποιότητας τα οποία εφαρμόζουν το σχετικό εναρμονισμένο πρότυπο ανταποκρίνονται προς τις απαιτήσεις αυτές.

Η ομάδα ελεγκτών περιλαμβάνει ένα τουλάχιστον μέλος, με πείρα της τεχνολογίας του εν λόγω προϊόντος. Η διαδικασία αξιολόγησης περιλαμβάνει επίσκεψη στις εγκαταστάσεις του κατασκευαστή.

Η απόφαση κοινοποιείται στον κατασκευαστή και περιλαμβάνει τα συμπεράσματα του ελέγχου και την αιτιολογημένη απόφαση αξιολόγησης.

3.4. Ο κατασκευαστής αναλαμβάνει να πληροί τις υποχρεώσεις που απορρέουν από το σύστημα ποιότητας, ως έχει εγκριθεί, και να το διατηρεί κατάλληλο και αποτελεσματικό.

Ο κατασκευαστής ή ο εγκατεστημένος στην Κοινότητα εντολοδόχος του ενημερώνουν τον κοινοποιημένο οργανισμό ο οποίος ενέκρινε το σύστημα ποιότητας για κάθε προβλεπόμενη προσαρμογή του συστήματος ποιότητας.

Ο κοινοποιημένος οργανισμός αξιολογεί τις προτεινόμενες τροποποιήσεις και αποφασίζει κατά πόσον το τροποποιημένο σύστημα ποιότητας θα εξακολουθεί να πληροί τις απαιτήσεις που αναφέρονται στην παράγραφο 3.2 ή κατά πόσον είναι απαραίτητη νέα αξιολόγηση.

Ο κοινοποιημένος οργανισμός κοινοποιεί την απόφασή του στον κατασκευαστή. Η κοινοποίηση περιέχει τα συμπεράσματα του ελέγχου και την αιτιολογημένη απόφαση αξιολόγησης.

4. Επιτήρηση υπ' ευθύνη του κοινοποιημένου οργανισμού

4.1. Ο σκοπός της επιτήρησης είναι να διασφαλίζει ότι ο κατασκευαστής πληροί τις υποχρεώσεις από το εγκεκριμένο σύστημα ποιότητας.

4.2. Ο κατασκευαστής επιτρέπει στον κοινοποιημένο οργανισμό την πρόσβαση για λόγους επιθεώρησης στους χώρους επιθεώρησης, δοκιμών και αποθήκευσης και του παρέχει όλες τις απαραίτητες πληροφορίες, και ιδίως:

- το φάκελο του συστήματος ποιότητας,

- τον τεχνικό φάκελο,

- τους φακέλους ποιότητας, όπως εκθέσεις επιθεώρησης και στοιχεία δοκιμών, στοιχεία βαθμονόμησης, εκθέσεις προσόντων του αρμόδιου προσωπικού κ.λπ.

4.3. Ο κοινοποιημένος οργανισμός διεξάγει τακτικούς ελέγχους για να βεβαιώνεται ότι ο κατασκευαστής διατηρεί και εφαρμόζει το σύστημα ποιότητας και χορηγεί στον κατασκευαστή έκθεση ελέγχου.

4.4. Επιπλέον, ο κοινοποιημένος οργανισμός μπορεί να πραγματοποιεί αιφνιδιαστικές επισκέψεις στον κατασκευαστή για να διεξάγει ή να αναθέσει τη διεξαγωγή δοκιμών καλής λειτουργίας του συστήματος ποιότητας. Αν είναι απαραίτητο, παρέχει στον κατασκευαστή έκθεση επίσκεψης και τυχόν έκθεση δοκιμής.

5. Ο κατασκεαστής διατηρεί στη διάθεση των εθνικών αρχών για τουλάχιστον δέκα έτη από την τελευταία ημερομηνία κατασκευής του προϊόντος:

- τον φάκελο που προβλέπεται στο σημείο 3.1 δεύτερο εδάφιο τρίτη περίπτωση,

- τις βελτιώσεις που προβλέπονται στο δεύτερο εδάφιο του σημείου 3.4,

- τις αποφάσεις και εκθέσεις του κοινοποιημένου οργανισμού που προβλέπονται στο σημείο 3.4 τελευταίο εδάφιο και στα σημεία 4.3 και 4.4.

6. Κάθε κοινοποιημένος οργανισμός κοινοποιεί κατόπιν αιτήσεως στις αρχές των κρατών μελών της σημαίας και στους άλλους κοινοποιημένους οργανισμούς πληροφορίες που αφορούν τις εγκρίσεις συστημάτων ποιότητας που χορηγούνται και ανακαλούνται.

ΕΞΑΚΡΙΒΩΣΗ ΕΠΙ ΠΡΟΙΟΝΤΩΝ (ενότητα ΣΤ)

1. Ο κατασκευαστής ή ο εγκατεστημένος στην Κοινότητα εντολοδόχος του ελέγχει και δηλώνει ότι τα προϊόντα που υποβλήθηκαν στις διατάξεις της παραγράφου 3 είναι σύμφωνα προς τον τύπο που περιγράφεται στο πιστοποιητικό εξέτασης «τύπου ΕΚ».

2. Ο κατασκευαστής μεριμνά ώστε η διαδικασία κατασκευής να εξασφαλίζει την πιστότητα των προϊόντων προς τον τύπο που περιγράφεται στο πιστοποιητικό εξέτασης «τύπου ΕΚ». Ο κατασκευαστής ή ο εγκατεστημένος στην Κοινότητα εντολοδόχος του επιθέτει το σήμα σε κάθε προϊόν και συντάσσει δήλωση πιστότητας.

3. Ο κοινοποιημένος οργανισμός πραγματοποιεί τις κατάλληλες εξετάσεις και δοκιμές προκειμένου να εξακριβώσει κατά πόσο το προϊόν είναι σύμφωνο με τις οικείες διεθνείς απαιτήσεις, είτε με έλεγχο και δοκιμή κάθε προϊόντος, ως ορίζεται στο σημείο 4, είτε δειγματοληπτικώς ως ορίζεται στο σημείο 5, κατ' επιλογή του κατασκευαστή.

3α. Ο κατασκευαστής ή ο εγκατεστημένος στην Κοινότητα εντολοδόχος του φυλάσσει αντίγραφο της δήλωσης πιστότητας για περίοδο τουλάχιστον δέκα ετών από την τελευταία ημερομηνία κατασκευής του προϊόντος.

4. Εξακρίβωση με εξέταση και δοκιμή του κάθε προϊόντος

4.1. Όλα τα προϊόντα εξετάζονται ατομικά και διεξάγονται κατάλληλες δοκιμές προκειμένου να επαληθευθεί η πιστότητά τους προς τον τύπο, όπως περιγράφεται στη βεβαίωση εξέτασης «τύπου ΕΚ».

4.2. Ο κοινοποιημένος οργανισμός επιθέτει ή φροντίζει να επιτεθεί το αναγνωριστικό σύμβολό του σε κάθε εγκεκριμένο προϊόν και συντάσσει γραπτή βεβαίωση πιστότητας σχετικά με τις πραγματοποιηθείσες δοκιμές.

4.3. Ο κατασκευαστής ή ο εγκατεστημένος στην Κοινότητα εντολοδόχος του πρέπει να μπορεί να επιδείξει στην αρχή του κράτους της σημαίας, εφόσον του ζητηθεί, τις βεβαιώσεις πιστότητας που του χορήγησε ο κοινοποιημένος οργανισμός.

5. Δειγματοληπτικός έλεγχος

5.1. Ο κατασκευαστής παρουσιάζει τα προϊόντα του υπό μορφή ομοιογενών παρτίδων και φροντίζει ώστε η διαδικασία κατασκευής να εξασφαλίζει ομοιογένεια της κάθε παρτίδας.

5.2. Όλα τα προϊόντα διατίθενται για εξακρίβωση υπό τη μορφή ομοιογενών παρτίδων. Από κάθε παρτίδα λαμβάνεται τυχαίο δείγμα που εξετάζεται μεμονωμένα και διεξάγονται κατάλληλες δοκιμές προκειμένου να διασφαλισθεί η πιστότητά τους προς τις σχετικές διεθνείς απαιτήσεις και να αποφασιστεί η αποδοχή ή απόρριψη της παρτίδας.

5.3. Για τις παρτίδες που εγκρίνονται, ο κοινοποιημένος οργανισμός επιθέτει ή φροντίζει να επιτεθεί το αναγνωριστικό του σύμβολο σε κάθε προϊόν και συντάσσει γραπτό πιστοποιητικό πιστότητας σχετικά με τις διεξαχθείσες δοκιμές. Όλα τα προϊόντα της παρτίδας μπορούν να διατίθενται στην αγορά, εκτός από εκείνα τα οποία διαπιστώθηκε ότι δεν είναι σύμφωνα προς τον τύπο.

Εάν μια παρτίδα απορριφθεί, ο αρμόδιος κοινοποιημένος οργανισμός ή αρμόδια αρχή φροντίζει να εμποδίσει τη διάθεσή της στην αγορά. Στην περίπτωση συχνής απόρριψης παρτίδων, ο εξουσιοδοτημένος οργανισμός μπορεί να αναστέλλει το δειγματοληπτικό έλεγχο.

Ο κατασκευαστής μπορεί, υπ' ευθύνη του κοινοποιημένου οργανισμού, να επιθέτει το αναγνωριστικό σύμβολό του κατά τη διάρκεια της διαδικασίας κατασκευής.

5.4. Ο κατασκευαστής ή ο εγκατεστημένος στην Κοινότητα εντολοδόχος του πρέπει να είναι σε θέση να επιδείξει στην αρχή του κράτους της σημαίας εφόσον του ζητηθεί, τις βεβαιώσεις πιστότητας του κοινοποιημένου οργανισμού.

ΕΞΑΚΡΙΒΩΣΗ ΑΝΑ ΜΟΝΑΔΑ (ενότητα Ζ)

1. Ο κατασκευαστής βεβαιώνει και δηλώνει ότι το προϊόν, το οποίο έλαβε τη βεβαίωση που αναφέρεται στην παράγραφο 2, είναι σύμφωνο προς τις οικείες διεθνείς απαιτήσεις. Ο κατασκευαστής ή ο εγκατεστημένος στην Κοινότητα εντολοδόχος του επιθέτει το σήμα στο προϊόν και συντάσσει δήλωση πιστότητας.

2. Ο κοινοποιημένος οργανισμός εξετάζει το προϊόν και διεξάγει τις κατάλληλες δοκιμές προκειμένου να εξακριβωθεί η πιστότητά του προς τις σχετικές διεθνείς απαιτήσεις. Ο κοινοποιημένος οργανισμός επιθέτει ή φροντίζει να επιτεθεί ο αναγνωριστικός του αριθμός στο εγκεκριμένο προϊόν και συντάσσει βεβαίωση πιστότητας σχετική με τις διεξαχθείσες δοκιμές.

3. Ο τεχνικός φάκελος αποσκοπεί στο να καταστήσει δυνατή την αξιολόγηση της πιστότητας προς τις οικείες διεθνείς απαιτήσεις και την κατανόηση του σχεδιασμού, της κατασκευής και της λειτουργίας του προϊόντος.

ΠΛΗΡΗΣ ΔΙΑΣΦΑΛΙΣΗ ΠΟΙΟΤΗΤΑΣ (ενότητα Η)

1. Ο κατασκευαστής ο οποίος πληροί τις υποχρεώσεις της παραγράφου 2 βεβαιώνει και δηλώνει ότι τα προϊόντα πληρούν τις οικείες διεθνείς απαιτήσεις. Ο κατασκευαστής ή ο εγκατεστημένος στην Κοινότητα εντολοδόχος του επιθέτει το σήμα σε κάθε προϊόν και συντάσσει γραπτή δήλωση πιστότητας. Το σήμα συνοδεύεται από το αναγνωριστικό σύμβολο του κοινοποιημένου οργανισμού που είναι υπεύθυνος για την επιτήρηση που αναφέρεται στο σημείο 4.

2. Ο κατασκευαστής εφαρμόζει εγκεκριμένο σύστημα ποιότητας για το σχεδιασμό, την κατασκευή, την τελική επιθεώρηση και τη δοκιμή των προϊόντων, όπως ορίζεται στο σημείο 3, και υπόκειται σε επιτήρηση που ανφέρεται στο σημείο 4.

3. Σύστημα ποιότητας

3.1. Ο κατασκευαστής υποβάλλει σε κοινοποιημένο οργανισμό αίτηση αξιολόγησης του οικείου συστήματος ποιότητας.

Η αίτηση περιλαμβάνει:

- όλες τις σχετικές πληροφορίες για την προβλεπόμενη κατηγορία προϊόντων,

- το φάκελο του συστήματος ποιότητας.

3.2. Το σύστημα ποιότητας διασφαλίζει την πιστότητα των προϊόντων προς τις οικείες διεθνείς απαιτήσεις.

Όλα τα στοιχεία, προδιαγραφές και μέτρα που εφαρμόζει ο κατασκευαστής πρέπει να περιέχονται, κατά συστηματικό και τακτικό τρόπο, σε ένα φάκελο, υπό μορφή γραπτών μέτρων, διαδικασιών και οδηγιών. Ο φάκελος επιτρέπει την ενιαία ερμηνεία των διαδικαστικών και ποιοτικών μέτρων όπως προγράμματα, σχέδια, εγχειρίδια και φάκελοι ποιότητας.

Ο φάκελος περιέχει, ιδίως, κατάλληλη περιγραφή:

- των ποιοτικών στόχων, του οργανογράμματος, των ευθυνών και των αρμοδιοτήτων των στελεχών όσον αφορά το σχεδιασμό και την ποιότητα των προϊόντων,

- των προδιαγραφών τεχνικού σχεδιασμού, συμπεριλαμβανομένων των προτύπων που εφαρμόζονται και της διαβεβαίωσης ότι τηρούνται οι βασικές διεθνείς απαιτήσεις,

- των τεχνικών ελέγχου και επαλήθευσης του σχεδιασμού, των διαδικασιών και συστηματικών δραστηριοτήτων που θα χρησιμοποιούνται κατά το σχεδιασμό των προϊόντων όσον φορά την καλυπτόμενη κατηγορία προϊόντων,

- των αντίστοιχων τεχνικών κατασκευής, ποιοτικού ελέγχου και διασφάλισης της ποιότητας, των συστηματικών διαδικασιών και δραστηριοτήτων που θα εφαρμόζονται,

- των εξετάσεων και των δοκιμών πριν, κατά και μετά την κατασκευή, και της συχνότητας διεξαγωγής τους,

- των φακέλων ποιότητας, όπως τις εκθέσεις επιθεώρησης και τα στοιχεία δοκιμών και βαθμονόμησης, τις εκθέσεις προσόντων του αρμόδιου προσωπικού κ.λπ.,

- των μέσων εξακρίβωσης της επιθυμητής ποιότητας σχεδιασμού και προϊόντων και αποτελεσματικής λειτουργίας του συστήματος ποιότητας.

3.3. Ο κοινοποιημένος οργανισμός αξιολογεί το σύστημα ποιότητας για να διαπιστώσει αν ανταποκρίνεται προς τις απαιτήσεις που αναφέρονται στην παράγραφο 3.2 και τεκμαίρει ότι τα συστήματα ποιότητας που εφαρμόζουν το αντίστοιχο εναρμονισμένο πρότυπο ανταποκρίνονται προς τις απαιτήσεις αυτές.

Η ομάδα ελεγκτών περιλαμβάνει ένα τουλάχιστον μέλος με πείρα αξιολόγησης της σχετικής τεχνολογίας. Η διαδικασία αξιολόγησης περιλαμβάνει επίσκεψη στις εγκαταστάσεις του κατασκευαστή.

Η απόφαση κοινοποιείται στον κατασκευαστή και περιλαμβάνει τα συμπεράσματα του ελέγχου και την αιτιολογημένη απόφαση αξιολόγησης.

3.4. Ο κατασκευαστής αναλαμβάνει να εκτελεί τις υποχρεώσεις που απορρέουν από το σύστημα ποιότητας, ως έχει εγκριθεί, και να το συντηρεί ώστε να παραμένει κατάλληλο και αποτελεσματικό.

Ο κατασκευαστής ή ο εξουσιοδοτημένος αντιπρόσωπός του ενημερώνει τον κοινοποιημένο οργανισμό ο οποίος ενέκρινε το σύστημα ποιότητας για κάθε μελετώμενη προσαρμογή.

Ο κοινοποιημένος οργανισμός αξιολογεί τις προτεινόμενες τροποποιήσεις και αποφασίζει κατά πόσον το τροποποιημένο σύστημα ποιότητας εξακολουθεί να πληροί τις απαιτήσεις των σημείου 3.2, ή χρειάζεται νέα αξιολόγηση.

Ο κοινοποιημένος οργανισμός κοινοποιεί την απόφασή του στον κατασκευαστή. Η κοινοποίηση περιέχει τα συμπεράσματα του ελέγχου και την αιτιολογημένη απόφαση αξιολόγησης.

4. Επιτήρηση ΕΚ υπ' ευθύνη του κοινοποιημένου οργανισμού

4.1. Σκοπός της επιτήρησης είναι να διασφαλίζει ότι ο κατασκευαστής πληροί τις υποχρεώσεις οι οποίες προκύπτουν από το εγκεκριμένο σύστημα ποιότητας.

4.2. Ο κατασκεαστής επιτρέπει στον κοινοποιημένο οργανισμό την πρόσβαση, για λόγους επιθεώρησης, στους χώρους σχεδιασμού, κατασκευής, επιθεώρησης και δοκιμών και αποθήκευσης και του παρέχει όλες τις απαραίτητες πληροφορίες, και ιδίως:

- το φάκελο του συστήματος ποιότητας,

- τους φακέλους ποιότητας που προβλέπονται στη φάση σχεδιασμού του συστήματος ποιότητας, όπως αποτελέσματα αναλύσεων, υπολογισμών, δοκιμών κ.λπ.,

- τους φακέλους ποιότητας όπως προβλέπονται στη φάση κατασκευής του συστήματος ελέγχου ποιότητας, όπως εκθέσεις επιθεωρήσεων και στοιχεία δοκιμών, στοιχεία βαθμονομήσεων, εκθέσεις προσόντων του αρμόδιου προσωπικού κ.λπ.

4.3. Ο κοινοποιημένος οργανισμός ελέγχει τακτικά ότι ο κατασκευαστής διατηρεί και εφαρμόζει το σύστημα ποιότητας και του χορηγεί έκθεση ελέγχου.

4.4. Επιπλέον, ο κοινοποιημένος οργανισμός μπορεί να πραγματοπαεί αιφνιδιαστικές επισκέψεις στον κατασκευαστή για να διεξάγει ή να αναθέσει τη διεξαγωγή δοκιμών καλής λειτουργίας του συστήματος ποιότητας. Ο κοινοποιημένος οργανισμός παρέχει στον κατασκευαστή έκθεση επίσκεψης και, τυχόν, έκθεση δοκιμής.

5. Ο κατασκευαστής διατηρεί στη διάθεση των εθνικών αρχών, για περίοδο τουλάχιστον δέκα ετών από την τελευταία ημερομηνία κατασκευής του προϊόντος:

- το φάκελο που αναφέρεται στο σημείο 3.1 δεύτερο εδάφιο δεύτερη περίπτωση,

- τις αναπροσαρμογές που αναφέρονται στο σημείο 3.4 δεύτερο εδάφιο,

- τις αποφάσεις και εκθέσεις του κοινοποιημένου οργανισμού που αναφέρονται στο σημείο 3.4 τελευταίο εδάφιο και στα σημεία 4.3 και 4.4.

6. Κάθε κοινοποιημένος οργανισμός κοινοποιεί κατόπιν αιτήσεως στις αρχές των κρατών μελών της σημαίας και στους άλλους κοινοποιημένους οργανισμούς τις πληροφορίες που αφορούν τις χορηγούμενες ή ανακαλούμενες εγκρίσεις συστημάτων ποιότητας.

7. Έλεγχος σχεδιασμού

7.1. Ο κατασκευαστής υποβάλλει αίτηση ελέγχου του σχεδιασμού σε έναν και μόνο κοινοποιημένο οργανισμό.

7.2. Η αίτηση πρέπει να επιτρέπει την κατανόηση του σχεδιασμού, της κατασκευής και της λειτουργίας του προϊόντος και την αξιολόγηση της πιστότητας προς τις απαιτήσεις της οδηγίας.

Η αίτηση περιλαμβάνει:

- τις προδιαγραφές τεχνικού σχεδιασμού, συμπεριλαμβανομένων των εφαρμοσθέντων προτύπων,

- τα απαραίτητα αποδεικτικά στοιχεία για την επάρκειά τους, ιδίως όταν τα πρότυπα τα οποία αναφέρονται στο άρθρο 5 δεν έχουν εφαρμοστεί πλήρως. Τα στοιχεία αυτά περιλαμβάνουν τα αποτελέσματα δοκιμών που διεξήχθησαν από το κατάλληλο εργαστηρίο του κατασκευαστή ή για λογαριασμό του.

7.3. Ο κοινοποιημένος οργανισμός εξετάζει την αίτηση και εάν ο σχεδιασμός πληροί τις σχετικές διατάξεις της οδηγίας χορηγεί στον αιτούντα πιστοποιητικό εξέτασης ΕΚ του σχεδιασμού. Το πιστοποιητικό περιλαμβάνει τα συμπεράσματα της εξέτασης, τους όρους ισχύος της, τα απαραίτητα στοιχεία για τον προσδιορισμό του εγκεκριμένου σχεδιασμού, ενδεχομένως δε, και περιγραφή της λειτουργίας του προϊόντος.

7.4. Ο αιτών ενημερώνει τον κοινοποιημένο οργανισμό ο οποίος εξέδωσε το πιστοποιητικό εξέτασης του σχεδιασμού για κάθε τροποποίηση του εγκεκριμένου σχεδιασμού. Οι τροποποιήσεις πρέπει να λαμβάνουν πρόσθετη έγκριση από τον κοινοποιημένο οργανισμό που εξέδωσε το πιστοποιητικό εξέτασης ΕΚ του σχεδιασμού όταν ενδέχεται να επηρεάσουν την πιστότητα προς τις βασικές απαιτήσεις της οδηγίας ή τις προβλεπόμενες συνθήκες χρήσης του προϊόντος. Η πρόσθετη έγκριση δίδεται υπό τη μορφή προσθήκης στο αρχικό πιστοποιητικό εξέτασης ΕΚ του σχεδιασμού.

7.5. Οι κοινοποιημένοι οργανισμοί κοινοποιούν κατόπιν αιτήσεως στις αρχές των κρατών μελών της σημαίας και στους άλλους κοινοποιημένους οργανισμούς πληροφορίες που αφορούν:

- τα εκδοθέντα πιστοποιητικά εξέτασης «ΕΚ σχεδιασμού» και τις προσθήκες,

- τις ανακληθείσες εγκρίσεις και τις πρόσθετες εγκρίσεις ΕΚ του σχεδιασμού.

Προσάρτημα του παραρτήματος Β

Τεχνικός φάκελος που υποβάλλει ο κατασκευαστής στον κοινοποιημένο οργανισμό

Τα κατωτέρο αφορούν όλες τις ενότητες του παραρτήματος Β.

Ο τεχνικός φάκελος που προβλέπεται στο παράτημα Β περιλαμβάνει όλα τα σχετικά στοιχεία ή μέσα που χρησιμοπιούνται από τον κατασκευαστή για την εξασφάλιση της πιστότητας του εξοπλισμού προς τις σχετικές βασικές απαιτήσεις.

Ο τεχνικός φάκελος οφείλει να συμβάλει στην κατανόηση του σχεδιασμού, της κατασκευής και της λειτουργίας του προϊόντος, καθώς και να διευκολύνει την αξιολόγηση της πιστότητας προς τις οικείες διεθνείς απαιτήσεις,

Ο φάκελος περιλαμβάνει, στο βαθμό που αυτό απαιτείται για την αξιολόγηση:

- γενική περιγραφή του τύπου,

- αρχικά σχέδια, το κατασκευαστικό πρότυπο και κατασκευαστικά σχέδια, καθώς και διαγράμματα συστατικών μερών, υποσυγκροτημάτων, κυκλωμάτων κ.λπ.,

- τις απαραίτητες περιγραφές και επεξηγήσεις για την κατανόηση των εν λόγω σχεδίων και διαγραμμάτων, συμπεριλαμβανομένης της λειτουργίας του προϊόντος,

- τα αποτελέσματα των υπολογισμών σχεδιασμού, των ανεξαρτήτων ελέγχων που έγιναν,

- εκθέσεις ανεξαρτήτων δοκιμών,

- εγχειρίδια για εγκατάσταση, χρήση και συντήρηση.

Όταν χρειάζεται, ο φάκελος σχεδιασμού πρέπει να περιλαμβάνει τα ακόλουθα στοιχεία:

- βεβαιώσεις σχετικά με τον εξοπλισμό που είναι ενσωματωμένος στη συσκευή,

- βεβαιώσεις και πιστοποιητικά σχετικά με τις μεθόδους κατασκευής ή/και επιθεώρησης ή/και παρακολούθησης της συσκευής,

- κάθε άλλο έγγραφο επιτρέπον στον κοινοποιημένο οργανισμό να βελτιώσει την αξιολόγησή του.

(1) Ένας τύπος μπορεί να καλύπτει διάφορες παραλλαγές του προϊόντος, εφόσον οι διαφορές μεταξύ των παραλλαγών δεν επηρεάζουν το επίπεδο ασφαλείας και τις άλλες απαιτήσεις επιδόσεων του προϊόντος.

ΠΑΡΑΡΤΗΜΑ Γ

Ελάχιστα κριτήρια που πρέπει να ακολουθούν τα κράτη μέλη όσον αφορά τους κοινοποιημένους οργανισμούς

1. Οι κοινοποιημένοι οργανισμοί πρέπει να πληρούν τις απαιτήσεις της οικείας σειράς ΕΝ 45000.

2. Ο κοινοποιημένος οργανισμός πρέπει να είναι ανεξάρτητος και να μην ελέγχεται από κατασκευαστές ούτε από προμηθευτές.

3. Ο κοινοποιημένος οργανισμός πρέπει να είναι εγκατεστημένος στην Κοινότητα.

4. Όταν ένας κοινοποιημένος οργανισμός χορηγεί εγκρίσεις τύπου για λογαριασμό κράτους μέλους, το κράτος μέλος πρέπει να εξασφαλίζει ότι τα προσόντα, η τεχνική εμπειρία και το προσωπικό του κοινοποιημένου οργανισμού καθιστούν δυνατή τη χορήγηση εγκρίσεων τύπου σύμφωνων προς τις απαιτήσεις της παρούσας οδηγίας και την εξασφάλιση υψηλού επιπέδου ασφάλειας.

5. Ο κοινοποιημένος οργανισμός πρέπει να είναι σε θέση να παρέχει εμπειρογνωμοσύνη σε ναυτιλιακά θέματα.

Ένας κοινοποιημένος οργανισμός εξουσιοδοτείται να εκτελεί τις διαδικασίες αξιολόγησης της πιστότητας για κάθε οικονομικό φορέα που είναι εγκατεστημένος εντός ή εκτός της Κοινότητος.

Ένας κοινοποιημένος οργανισμός μπορεί να εκτελεί τις διαδικασίες αξιολόγησης της πιστότητας σε κάθε κράτος μέλος ή σε κάθε τρίτη χώρα χρησιμοποιώντας τα μέσα που διαθέτει στο κράτος αυτό ή το προσωπικό του υποκαταστήματός του στο εξωτερικό.

Όταν ένα υποκατάστημα ενός κοινοποιημένου οργανισμού εκτελεί διαδικασίες αξιολόγησης της πιστότητας, όλα τα έγγραφα που αφορούν τις διαδικασίες αξιολόγησης της πιστότητας πρέπει να εκδίδονται από και στο όνομα του κοινοποιημένου οργανισμού και όχι στο όνομα του υποκαταστήματος.

Εντούτοις, ένα υποκατάστημα κοινοποιημένου οργανισμού εγκατεστημένο σε άλλο κράτος μέλος μπορεί να εκδίδει έγγραφα σχετικά με τις διαδικασίες αξιολόγησης της πιστότητας, εάν έχει κοινοποιηθεί από το εν λόγω κράτος μέλος.

ΠΑΡΑΡΤΗΜΑ Δ

Σήμα πιστότητας

Το σήμα πιστότητας έχει την ακόλουθη μορφή:

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

Σε περίπτωση σμίκρυνσης ή μεγέθυνσης του σήματος πρέπει να διατηρούνται οι αναλογίες που προκύπτουν από την παραπάνω βαθμολογημένη γραφική απεικόνιση.

Τα διάφορα στοιχεία του σήματος πρέπει να έχουν την ίδια ή σχεδόν την ίδια κατακόρυφη διάσταση, η οποία δεν μπορεί να είναι μικρότερη από 5 mm.

Το εν λόγω ελάχιστο όριο διαστάσεων μπορεί να μην επιβάλλεται προκειμένου για μηχανήματα μικρής κλίμακας.

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

Ι. ΕΙΣΑΓΩΓΗ

Στις 22 Ιουνίου 1995, η Επιτροπή υπέβαλε στο Συμβούλιο πρόταση οδηγίας του Συμβουλίου σχετικά με τον εξοπλισμό πλοίων, η οποία βασίζεται στο άρθρο 84 παράγραφος 2 της συνθήκης (1).

Το Ευρωπαϊκό Κοινοβούλιο έδωσε τη γνώμη του σε πρώτη ανάγνωση στις 29 Νοεμβρίου 1995 (2). Η Οικονομική και Κοινωνική Επιτροπή έδωσε τη γνώμη της στις 31 Ιανουαρίου 1996 (3).

Η Επιτροπή τροποποίησε την πρότασή της λαμβάνοντας υπόψη αυτές τις γνώμες και τη διαβίβασε στο Συμβούλιο στις 13 Φεβρουαρίου 1996 (4).

Το Συμβούλιο καθόρισε την κοινή θέση του σύμφωνα με το άρθρο 189 Γ της συνθήκης στις 18 Ιουνίου 1996.

II. ΣΚΟΠΟΣ ΤΗΣ ΠΡΟΤΑΣΗΣ

Σκόπος της πρότασης είναι η βελτίωση της ασφάλειας στη θάλασσα μέσω της ομοιόμορφης εφαρμογής στα κοινοτικά πλοία, των διατάξεων των Συμβάσεων του Διεθνούς Ναυτιλιακού Οργανισμού (ΔΝΟ) όσον αφορά την ασφάλεια του ναυτιλιακού εξοπλισμού, και μέσω της εξασφάλισης υψηλής ποιότητας από τις αρχές πιστοποίησης που είναι επιφορτισμένες με τη δοκιμή αυτού του εξοπλισμού.

Η οδηγία εξασφαλίζει επίσης την ελεύθερη διακίνηση του ναυτιλιακού εξοπλισμού εντός της Κοινότητας, εφόσον τα κράτη μέλη δεν μπορούν να εμποδίζουν τη διάθεση στην κοινοτική αγορά ή την τοποθέτηση σε κοινοτικά πλοία, εξοπλισμού που είναι σύμφωνος προς τις απαιτήσεις της οδηγίας. Αυτό θα περιορίσει τις διατυπώσεις και το κόστος της εμπορίας του εξοπλισμού εφόσον δεν θα απαιτούνται πλέον διπλές διαδικασίες έγκρισης.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Η κοινή θέση που καταρτίστηκε από το Συμβούλιο αντιστοιχεί ευρέως στην πρόταση της Επιτροπής.

Το σχέδιο οδηγίας θεσπίζει πρόσωπα για τον εξοπλισμό που τοποθετείται, προαιρετικά ή προκειμένου να υπάρξει συμμόρφωση προς τις συμβάσεις LL 66, COREG, MARPOL και SOLAS [άρθρο 2 στοιχείο β)], σε πλοίο για το οποίο εκδίδονται πιστοποιητικά ασφαλείας από κράτος μέλος ή για λογαριασμό κράτους μέλους, εκτός εάν ενεργεί κατόπιν αιτήσεως της αρχής τρίτου κράτους [άρθρο 2 στοιχείο ια)].

Ο εξοπλισμός που τοποθετείται σε πλοίο μετά την ημερομηνία θέσης σε ισχύ των εθνικών νομοθετικών διατάξεων εφαρμογής (ήτοι 1η Ιανουαρίου 1999) πρέπει να πληροί τις εφαρμοστέες απαιτήσεις των ανωτέρω συμβάσεων, όπως εκτίθενται στην τρίτη και τέταρτη στήλη του παραρτήματος Α.1, καθώς και των κατ' εφαρμογήν αυτών των απαιτήσεων διεθνών προτύπων δοκιμής, τα οποία έχουν θεσπιστεί από τους οργανισμούς τυποποίησης και απαριθμούνται στην πεμπτη στήλη του ίδιου παραρτήματος (άρθρο 5 παράγραφος 1). Ωστόσο, ο εξοπλισμός που έχει κατασκευασθεί πριν από την 1η Ιανουαρίου 1999 και έχει λάβει έγκριση τύπου σύμφωνα με τις διαδικασίες που υπάρχουν πριν την ημερομηνία αυτή μπορεί να τοποθετείται σε πλοία έως τις 31 Δεκεμβρίου 2000 (άρθρο 5 παράγραφος 3).

Οι κοινοποιημένοι οργανισμοί που ορίζονται από τα κράτη μέλη (άρθρο 9) αξιολογούν την πιστότητα του ναυτιλιακού εξοπλισμού προς τις ανωτέρο απαιτήσεις και πρότυπα δοκιμής, σύμφωνα με τις διαδικασίες αξιολόγησης της πιστότητας που αναφέρονται στη έκτη στήλη του παραρτήματος Α.1 (άρθρο 10). Εάν ο εξοπλισμός λάβει έγκριση τύπου, ο κατασκευαστής ή ο εξουσιοδοτημένος εντολοδόχος του μπορεί να τοποθετήσει επί του εξοπλισμού το σήμα που περιγράφεται στο παράρτημα Δ (άρθρο 11). Ο εξοπλισμός που φέρει το σήμα μπορεί να κυκλοφορεί ελεύθερα στην κοινοτική αγορά και να τοποθετείται ελεύθερα σε κοινοτικά πλοία (άρθρο 6).

Ωστόσο, το σχέδιο οδηγίας προβλέπει ορισμένα πρόσθετα μέτρα διασφάλισης:

- ένα νέο πλοίο που μετανηολογείται από τρίτη χώρα σε ένα κράτος μέλος πρέπει να επιθεωρείται από το κράτος μέλος υποδοχής προκειμένου να διαπιστώνεται ότι ο εξοπλισμός πληροί τις διατάξεις της οδηγίας ή είναι ισοδύναμος με εξοπλισμό που έχει λάβει έγκριση τύπου (άρθρο 8),

- ο εξοπλισμός που φέρει το σήμα μπορεί να υπόκειται σε δειγματοληπτικούς ελέγχους όταν κυκλοφορεί στην αγορά ή σε λειτουργικές δοκιμές επιδόσεων όταν έχει τοποθετηθεί σε πλοίο (άρθρο 12).

- όταν διαπιστώνεται ότι εξοπλισμός που φέρει το σήμα είναι επικίνδυνος, πρέπει να λαμβάνονται μέτρα για να αποσυρθεί αυτός ο εξοπλισμός από την αγορά ή για να αποτραπεί η χρησιμοποίησή του (άρθρο 13),

- ο ραδιοεπικοινωνιακός εξοπλισμός υπόκειται τόσο σε ναυτιλιακές όσο και σε χερσαίες απαιτήσεις (βλέπε διατάξεις που απαριθμούνται στο σημείο V παρακάτω).

Το σχέδιο περιλαμβάνει επίσης ορισμένες εξαιρέσεις από το γενικό κανόνα:

- σε εξαιρετικές περιπτώσεις τεχνικής καινοτομίας, μπορεί να τοποθετείται σε πλοία εξοπλισμός που δεν έχει λάβει έγκριση τύπου εάν είναι τουλάχιστον εξίσου αποτελεσματικός με εξοπλισμό που έχει λάβει την έγκριση (άρθρο 14),

- εξοπλισμός που δεν έχει λάβει έγκριση τύπου μπορεί να τοποθετείται σε πλοία, για λόγους δοκιμής ή αξιολόγησης, εφόσον δεν χρησιμοποιείται στη θέση άλλου εγκεκριμένου εξοπλισμού (άρθρο 15),

- όταν απαιτείται αντικατάσταση εξαρτήματος εξοπλισμού σε εξωκοινοτικό λιμένα, μπορεί να τοποθετηθεί στο πλοίο εξοπλισμός που δεν έχει λάβει έγκριση τύπου, εάν δεν υπάρχει εγκεκριμένος εξοπλισμός και εφόσον ο εν λόγω εξοπλισμός πιστοποιείται δεόντως από κράτος μέλος του ΔΝΟ που είναι μέρος των οικείων συμβάσεων (άρθρο 16).

Η οδηγία εξειδικεύει τις προϋποθέσεις υπό τις οποίες τα κράτη μέλη πρέπει να δέχονται τον εξοπλισμό που τοποθετείται σε πλοίο που μεταγράφεται από ένα κοινοτικό νηολόγιο σύμφωνα με το άρθρο 3 παράγραφος 1 του κανονισμού (ΕΟΚ) αριθ. 613/91 του Συμβουλίου, της 4ης Μαρτίου 1991, για τη μετανηολόγηση πλοίων στο εσωτερικό της Κοινότητας (1).

Πρέπει επίσης να σημειωθεί ότι, κατά το άρθρο 3, παρ. 3 της οδηγίας 94/57/ΕΚ του Συμβουλίου, της 22ας Νοεμβρίου 1994, σχετικά με κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχών (2), η οδηγία αυτή δεν αφορά την πιστοποίηση ναυτικού εξοπλισμού ειδικού χαρακτήρα.

IV. ΤΡΟΠΟΛΟΓΙΕΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

Το Συμβούλιο ακολούθησε την τροποποιημένη πρόταση της Επιτροπής σε όλα τα σημεία:

1. Τροπολογίες του Κοινοβουλίου που έγιναν δεκτές από το Συμβούλιο και από την Επιτροπή

- Η τροπολογία 3 σχετικά με τον ορισμό του «νέου πλοίου» στο άρθρο 2 στοιχείο ιβ), έγινε δεκτή διότι συνιστά τεχνική και νομική βελτίωση.

- Σχετικά με την τροπολογία 12 για τον ορισμό των «προτύπων δοκιμής» στο άρθρο 2 στοιχείο ιδ), το Συμβούλιο πρόσθεσε στον κατάλογο τη CEN και τη Cenelec. Το Συμβούλιο δεν μπορεί να δεχθεί να συμπεριληφθούν άλλοι αορίστως προσδιορισμένοι οργανισμοί τυποποίησης αλλά, μέσω της προσθήκης μιας νέας τέταρτης περίπτωσης στο άρθρο 17, προέβλεψε τη δυνατότητα να συμπεριληφθούν και άλλοι οργανισμοί τυποποίησης στο πλαίσιο της διαδικασίας «επιτροπολογίας». Το Συμβούλιο διατήρησε επίσης την άποψη της Επιτροπής ότι τα διεθνή πρότυπα πρέπει ήδη να ισχύουν για να μπορούν να προστεθούν στον κατάλογο του παραρτήματος Α.1.

- Οι τροπολογίες 6, 7 και 8 στο άρθρο 9 για τους κοινοποιημένους οργανισμούς έγιναν κατ' ουσίαν δεκτές αλλά υπό διαφορετική μορφή: η τροπολογία 6 περιλαμβάνεται στο νέο άρθρο 9 παράγραφος 2 που έχει ληφθεί το άρθρο 6 παράγραφος 2 δεύτερη περίπτωση της οδηγίας 94/57/ΕΚ. Η τροπολογία 7 εκφράζεται στο νέο σημείο 2 του παραρτήματος Γ. Δεν υπήρχε λόγος να γίνει δεκτή η τροπολογία 8, εφόσον η αρχή της ανεξαρτησίας αναφέρεται στο παράρτημα Γ και όχι στο άρθρο 9.

- Η τροπολογία 9 για το άρθρο 14 παράγραφος 2 σχετικά με την έλλειψη διάκρισης, έγινε κατ' ουσίαν δεκτή, αλλά το Συμβούλιο επέλεξε την ελαφρώς διαφορετική διατύπωση της Επιτροπής στην αναθεωρημένη πρότασή της.

2. Τροπολογίες του Κοινοβουλίου που δεν έγιναν δεκτές ούτε από το Συμβούλιο ούτε από την Επιτροπή

- Η τροπολογία 1 για την πρώτη αιτιολογική σκέψη κρίθηκε περιττή διότι οι πρόσθετοι στόχοι της εναρμόνισης, της ασφάλειας της ζωής και της πρόληψης της ρύπανσης εκφράζονται ήδη στις επτά πρώτες αιτιολογικές σκέψεις.

- Η τροπολογία 2 στο άρθρο 2 στοιχείο ια) σχετικά με τον ορισμό του «πλοίου της ΕΕ» κρίθηκε ότι περιορίζει υπερβολικά το πεδίο εφαρμογής της οδηγίας, ενώ, από την άλλη μεριά, το Συμβούλιο έκρινε ότι ο ορισμός της Επιτροπής είναι εξαιρετικά ευρύς. Το Συμβούλιο συνέταξε νέο κείμενο που καλύπτει όλα τα πλοία υπό σημαία κράτους μέλους (θέση του Ευρωπαϊκού Κοινοβουλίου), καθώς και τα πλοία υπό σημαία τρίτου κράτους για τα οποία εκδίδεται πιστοποιητικό ασφαλείας από κράτος μέλος (προσθήκη της Επιτροπής), εκτός των περιπτώσεων όπου αυτό γίνεται κατόπιν αιτήσεως της αρχής τρίτου κράτους (περιορισμός του Συμβουλίου). Το Συμβούλιο προτίμησε επίσης την έκφραση «κοινοτικό πλοίο» αντί «πλοίο της ΕΕ», επειδή η οδηγία θεσπίζεται αποκλειστικά στο πλαίσιο της συνθήκης για την ίδρυση της Ευρωπαϊκής Κοινότητας και δεν αφορά θέματα που εμπίπτουν στους τίτλους V και VI της συνθήκης για την Ευρωπαϊκή Ένωση.

- Η τροπολογία 4 στο άρθρο 5 παράγραφος 3, η οποία αφορά την ημερομηνία έναρξης της διετούς περιόδου χάριτος κατά την οποία μπορεί να συνεχιστεί η τοποθέτηση, σε πλοία, υπάρχοντος εξοπλισμού που δεν έχει λάβει έγκριση τύπου σύμφωνα με τους κανόνες της οδηγίας (ήτοι την ημερομηνία έναρξης ισχύος της οδηγίας), δεν έγινε δεκτή. Το Συμβούλιο διατήρησε την ημερομηνία 1η Ιανουαρίου 1999 διότι έκρινε ότι η περίοδος χάριτος κατά τη διάρκεια της οποίας οι κατασκευαστές μπορούν να πωλούν τον εξοπλισμό που έχουν σε απόθεμα μπορεί να αρχίζει μόνον με την έναρξη ισχύος των εθνικών νομοθετικών διατάξεων που επιβάλλουν τα νέα κοινοτικά πρότυπα στο νέο εξοπλισμό.

- Η τροπολογία 5 στο άρθρο 6 παράγραφος 1 η οποία αποσκοπεί στην εναρμονισμένη εφαρμογή των υφιστάμενων εθνικών προτύπων δοκιμής δεν έγινε δεκτή διότι τα διεθνή πρότυπα δοκιμής που απαριθμούνται στο παράρτημα Α αποτελούν την καθαυτό εναρμόνιση και θα αντικαταστήσουν τα εθνικά πρότυπα. Εξάλλου, άλλες κοινοτικές πράξεις προβλέπουν την εποπτεία των δοκιμών.

- Η τροπολογία 14 για το παράρτημα Β ενότητα Β παράγραφος 2, η οποία προβλέπει τη δυνατότητα ταυτόχρονης υποβολής αίτησης για εξέταση «τύπου ΕΚ» σε δύο ή περισσότερους κοινοποιημένους οργανισμούς, δεν έγινε δεκτή για να αποφεύγονται οι διπλές εργασίες και η «άγρα δικαστηρίου». Εξάλλου, το Συμβούλιο τροποποίησε την παράγραφο 2 δεύτερη περίπτωση 2 της ίδιας ενότητας, προσθέτοντας τη λέξη «ταυτοχρόνως», ώστε να καθίσταται δυνατή η διαδοχική υποβολή αιτήσεων σε διάφορους κοινοποιημένους οργανισμούς.

- Η τροπολογία 10 για το παράρτημα Γ παράγραφος 1 σχετικά με τις απαιτήσεις για τους κοινοποιημένους οργανισμούς δεν έγινε δεκτή διότι η ίδια αρχή περιέχεται στην παράγραφο 4 του εν λόγω παραρτήματος.

V. ΑΛΛΕΣ ΤΡΟΠΟΠΟΙΗΣΕΙΣ ΠΟΥ ΕΚΑΝΕ ΤΟ ΣΥΜΒΟΥΛΙΟ ΣΤΗΝ ΠΡΟΤΑΣΗ

Προοίμιο

Το Συμβούλιο διετύπωσε εκ νέου το προοίμιο, το οποίο και περιέκοψε δραστικά, ώστε να αιτιολογεί και να επεξηγεί την οδηγία χωρίς να επαναλαμβάνει το περιεχόμενο των άρθρων. Το Συμβούλιο διέγραψε επίσης τις επαναλήψεις και συγκέντρωσε κατά ομάδες τις αιτιολογικές σκέψεις με ίδιο θέμα. Το Συμβούλιο προσέθεσε τέλος ορισμένες αιτιολογικές σκέψεις οι οποίες αντιστοιχούν στις νέες διατάξεις που έχουν εισαχθεί στο κείμενο.

Γενικά: σημαίες που καλύπτονται από την οδηγία

Έχοντας τροποποιήσει τον ορισμό του «Κοινοτικού πλοίου» στο άρθρο 2 στοιχείο ια) (βλέπε ανωτέρω, σημείο IV.2, δεύτερη περίπτωση), το Συμβούλιο έκανε τις ακόλουθες, κατά συνέπεια, αναγκαίες τροποποιήσεις.

- στο άρθρο 4: αντικάτασταση του όρου «πλοία φέροντα τη σημαία τους» από τον όρο «κοινοτικά πλοία για τα οποία εκδίδεται πιστοποιητικό ασφαλείας»,

- στο άρθρο 5 παράγραφος 3: προσθήκη της λέξης «κοινοτικών»,

- στο άρθρο 13 παράγραφος 1, τέλος της πρώτης πρότασης: προσθήκη των λέξεων «για τις οποίες εκδίδει πιστοποιητικά ασφαλείας».

Γενικά: ραδιοεπικοινωνίες

Δεδομένου ότι οι θαλάσσιες ραδιοεπικοινωνίες δεν μπορούν να διαχωριστούν από τις χερσαίες ή τις εναέριες ραδιοεπικοινωνίες, το Συμβούλιο προσέθεσε μια σειρά διατάξεων οι οποίες προβλέπουν ότι ο ραδιοεπικοινωνιακός εξοπλισμός, όπως ορίζεται στο νέο άρθρο 2 στοιχείο γ), θα διέπεται από την παρούσα οδηγία, από άλλες οδηγίες περί ελεύθερης κυκλοφορίας, από τη συγκεκριμένη οδηγία 89/336/ΕΟΚ περί ηλεκτρομαγνητικής συμβατότητας (νέα τελευταία πρόταση του άρθρου 3 παράγραφος 3 και από τους διεθνείς κανονισμούς ασυρμάτου που έχουν εκδοθεί από την παγκόσμια διοικητική διάσκεψη για την κινητή υπηρεσία (νέο άρθρο 6 παράγραφος 2). Ο εξοπλισμός αυτός δεν πρέπει να επηρεάζει αδικαιολόγητα τις απαιτήσεις του φάσματος των ραδιοσυχνοτήτων (νέα άρθρα 8 παράγραφος 4, 14 παράγραφος 1 δεύτερο εδάφιο, 15 παράγραφος 2 και 16 παράγραφος 4).

Άρθρο 1 (στόχος)

Το Συμβούλιο προσέθεσε τις λέξεις «για λογαριασμό αυτών», διότι το κοινοτικό δίκαιο και το διεθνές δίκαιο (κανονισμός SOLAS I/13) επιτρέπουν στα κράτη μέλη να αναγνωρίζουν τα πιστοποιητικά που εκδίδουν άλλα κράτη μέλη.

Άρθρο 2 (ορισμοί)

Στην αρχή του στοιχείου β) («εξοπλισμός»), το Συμβούλιο αντικατέστησε τον όρο «εξοπλισμός» από τον όρο «είδη», διότι στα παραρτήματα αναφέρονται προϊόντα τα οποία δεν μπορούν να θεωρηθούν ως εξοπλισμός, όπως στο παράρτημα Α.1 σημείο 33 και στο παράρτημα Α.2 σημεία 3, 4 και 19.

Στο στοιχείο η) («επί του πλοίου»), το Συμβούλιο διέγραψε τη μέλη «εξοπλισμός» μετά τη λέξη «σημαίνει».

Στο στοιχείο ι) («πλοίο»), το Συμβούλιο προτίμησε, για λόγους συνοχής, να επαναληφθεί ο ορισμός του «πλοίου» που δίδεται στο άρθρο 2 στοιχείο α) της οδηγίας 94/57/ΕΚ, ο οποίος δεν περιέχει συγκεκριμένα τη λέξη «ποντοπόρο» που προτείνει η Επιτροπή. Ηταν ωστόσο αναγκαίο να αναφερθεί ότι τα πολεμικά πλοία δεν καλύπτονται, δεδομένου ότι η παρούσα οδηγία αναφέρεται στο COLREG 1972, που εφαρμόζεται και στα πολεμικά πλοία.

Άρθρο 3 (πεδίο εφαρμογής της οδηγίας)

Στην παράγραφο 1 στοιχείο β) δεύτερη περίπτωση, το Συμβούλιο προσέθεσε τις λέξεις «εκτός εάν οι διεθνείς συμβάσεις επιτρέπουν το αντίθετο», ιδίως διότι ο κανονισμός SOLAS III/1.4.3 επιτρέπει την αντικατάσταση παλαιάς σωστικής λέμβου από μη εγκεκριμένη σωστική λέμβο, εφόσον δεν αντικαθίστανται ταυτοχρόνως τα μέσα καθαίρεσης.

Στην παράγραφος 2, η λέξη «έκδοση» έχει αντικατασταθεί από τις λέξεις «έναρξη ισχύος» για προφανείς νομικούς λόγους.

Στην παράγραφο 3 προσετέθη ότι η οδηγία θα αποκλείει ειδικότερα την εφαρμογή της οδηγίας 89/686/ΕΟΚ για τα μέσα ατομικής προστασίας, δεδομένου ότι τα ναυτιλιακά πρότυπα είναι αυστηρότερα από τα συνήθη πρότυπα για το θέμα αυτό.

Άρθρο 5 παράγραφοι 1 και 3 (ημερομηνία εφαρομγής του παραρτήματος Α.1)

Το Συμβούλιο διέγραψε τις περιττές αναφορές στο περιεχόμενο του άρθρου 20 παράγραφος 1 και 2.

Άρθρο 5 παράγραφος 2 (απόδειξη συμμόρφωσης)

Το Συμβούλιο προσέθεσε την τελευταία πρόταση ώστε να επιλυθεί το θέμα της συμφωνίας των προτύπων IEC και ETSI για το ραδιοεπικοινωνιακό εξοπλισμό.

Άρθρο 6 παράγραφος 1 (αποδοχή εξοπλισμού που συμμορφούται προς την οδηγία)

Το Συμβούλιο προσέθεσε μια αναφορά στο σήμα, δεδομένου ότι στις περισσότερες περιπτώσεις ο εξοπλισμός που συμμορφούται προς την οδηγία θα φέρει το σήμα.

Άρθρο 7 (απαιτήσεις για τυποποίηση του εξοπλισμού που αναφέρεται στο παράρτημα Α.2)

Κατά τη νέα διατύπωση του άρθρου αυτού, το Συμβούλιο έλαβε υπόψη την κοινή πρακτική διά της οποίας οι Ευρωπαϊκοί οργανισμοί τυποποίησης αναπτύσσουν πρότυπα δοκιμών τα οποία κατόπιν υποβάλλονται σε διεθνείς οργανισμούς τυποποίησης για παγκόσμια αναγνώριση και τέλος υποβάλλονται στο ΔΝΟ προς έγκριση. Το Συμβούλιο έλαβε επίσης υπόψη τις συνήθεις διαδικασίες υποβολής αιτήσεων στο ΔΝΟ, στους ευρωπαϊκούς τυποποίησης και στους διεθνείς οργανισμούς τυποποίησης. Το Συμβούλιο προσέθεσε τέλος την εναλλακτική ρήτρα στην παράγραφο 5.

Άρθρο 8 (νηολόγηση ξένων πλοίων)

Το Συμβούλιο προσέθεσε μια παράγραφο 3 που επαναλαμβάνει το άρθρο 14 παράγραφος 3 και απαιτεί πιστοποιητικό για εξοπλισμό που θεωρείται ισοδύναμος ώστε να αποφεύγονται οι δυσκολίες κατά τους κρατικούς ελέγχους στους λιμένες.

Άρθρο 9 (κοινοποιημένοι οργανισμοί)

Το Συμβούλιο έκανε μερικές μικρές αλλαγές στη χρήση της λέξεως «φορέας» ώστε να καταστεί σαφές ότι «ένας οργανισμός» μετά τον καθορισμό του από ένα κράτος μέλος καθίσταται «φορέας» και μετά την κοινοποίησή του στην Επιτροπή «κοινοποιημένος φορέας». Ανάλογη αλλαγή έγινε στον τίτλο του παραρτήματος Γ.

Άρθρο 10 (διαδικασίες αξιολόγησης της πιστότητος)

Το Συμβούλιο τροποποίησε την παράγραφο 3 ώστε να διευκρινιστούν οι έννοιες των «μικρών ποσοτήτων» και του «μεμονωμένου εξοπλισμού». Μια νέα παράγραφος 4 επιτρέπει στα ενδιαφερόμενα μέρη να παρακολουθούν τους εγκεκριμένους εξοπλισμούς και τις αιτήσεις εγκρίσεως τύπου.

Άρθρο 11 (το σήμα)

Στην παράγραφο 4, το Συμβούλιο αντικατέστησε τις λέξεις «ο οποίες έχει κατασκευαστεί σύμφωνα προς τους σχετικούς διεθνείς κανονισμούς», από «ο οποίος τηρεί τους σχετικούς διεθνείς κανονισμούς», διότι οι κανονισμοί αυτοί αφορούν τη δοκιμή του εξοπλισμού και όχι την κατασκευή του. Στην παράγραφο 2, η λέξη «εκπρόσωπος» έχει αντικατασταθεί από τη λέξη «εξουσιοδοτημένος αντιπρόσωπος» που είναι σαφέστερος όρος και υπάρχει ήδη στην παράγραφο 1.

Άρθρο 12 (έλεγχοι εγκεκριμένου εξοπλισμού)

Στη δεύτερη πρόταση της παράγραφου 1 το Συμβούλιο απαλλάσσει τα κράτη μέλη από την πληρωμή των δειγματοληπτικών ελέγχων που προβλέπονται ήδη στις ενότητες για την αξιολόγηση της πιστότητας. Το Συμβούλιο προσέθεσε την τελευταία πρόταση στη δεύτερη παράγραφο προκειμένου να διευκολυνθεί η διενέργεια των ελέγχων.

Άρθρο 13 (απόσυρση επικίνδυνου εξοπλισμού)

Στην πρώτη πρόταση της παράγραφου 1 το Συμβούλιο προσέθεσε τη λέξη «δυσμενώς».

Άρθρο 14 (τεχνική καινοτομία)

Το Συμβούλιο προσέθεσε νέα παράγραφο 6 η οποία προβλέπει ότι το κράτος μέλος της σημαίας που δέχεται το πλοίο μπορεί να επανεξετάσει έναν εξοπλισμό καινοτομίας ο οποίος δεν έχει λάβει έγκριση τύπου και έχει τοποθετηθεί επί πλοίου το οποίο έχει λάβει πιστοποίηση και έχει μεταβιβαστεί από άλλο κράτος μέλος.

Άρθρο 15 (εξοπλισμός που έχει υποστεί δοκιμές)

Το Συμβούλιο προσέθεσε νέο στοιχείο β) στην παράγραφο 1 που περιορίζει τη χρονική διάρκεια της άδειας χρησιμοποίησης δοκιμασμένου εξοπλισμού. Στο στοιχείο γ) [πρώην στοιχείο β)], το Συμβούλιο αντικατέστησε την έκφραση «εξοπλισμός που έχει υποστεί εξέταση τύπου ΕΚ» από την έκφραση «εξοπλισμός που πληροί τις απαιτήσεις της παρούσας οδηγίας». Προσέθεσε επίσης τις λέξεις «έτοιμος για λειτουργία και άμεση χρήση», ώστε να πληρούται μια απαίτηση της SOLAS.

Άρθρο 16 (εξοπλισμός αντικατάστασης που δεν έχει λάβει έγκριση τύπου)

Στην παράγραφο 1 στοιχείο β), το Συμβούλιο δεν δέχθηκε την πρόταση της Επιτροπής, ότι μη αναγνωρισμένοι οργανισμοί μπορούν να εγκρίνουν εξοπλισμό αντικατάστασης, και αντ' αυτού ζητά πιστοποίηση από κράτος μέλος του ΔΝΟ το οποίο είναι συμβαλλόμενο μέρος των σχετικών συμβάσεων. Στο τέλος της παρούσας οδηγίας».

Άρθρο 17 της πρότασης της Επιτροπής (επιτροπή)

Το άρθρο αυτό μεταφέρθηκε στο άρθρο 18 παράγραφος 1.

Άρθρο 17 (πρώην άρθρο 18 της πρότασης της Επιτροπής) (χρήση της διαδικασίας «επιτροπολογίας»)

Στη δεύτερη περίπτωση, έχει αντιστραφεί η σειρά «Α.1» και «Α.2», διότι είναι πιθανότερο να γίνει μεταφορά από το παράρτημα Α.2 στο Α.1, παρά το αντίθετο.

Το Συμβούλιο προσέθεσε την τρίτη και τέταρτη περίπτωση. Η τρίτη περίπτωση ήταν αναγκαία διότι οι ενότητες Β + Γ και Η δεν είναι προς το παρόν συμβατές προς την SOLAS η οποία απαιτεί έγκριση από τις αρχές.

Άρθρο 18 (πρώην άρθρο 17 και 19) (επιτροπολογία)

Το Συμβούλιο προτίμησε τη διαδικασία III, εναλλακτική διατύπωση α) της απόφασης 87/373/ΕΟΚ αντί της διαδικασίας I που πρότεινε η Επιτροπή.

Παράρτημα Α.1 (αναλυτικά πρότυπα δοκιμής)

Το Συμβούλιο προσέθεσε την αρχική πρόταση.

Ο κατάλογος των ισχυόντων κανονισμών SOLAS και των διεθνών προτύπων δοκιμής ενημερώθηκε εξ ολοκλήρου.

Αφαιρέθηκαν τα Χ από τις στήλες Β + Γ και Η (βλέπε ανωτέρο σχετικά με το άρθρο 17).

Το είδος 5 της πρότασης της Επιτροπής [συσκευές φωτισμού σωσιβίων ζωνών (ατομικών σωσιβίων)] έχει αφαιρεθεί.

Το είδος 23 της πρότασης της Επιτροπής έχει μεταφερθεί στο παράρτημα Α.2, είδος 2.

Το είδος 44 (ραδιοτηλεφωνικός πομποδέκτης συχνότητας κινδύνου 2 182 ΚΗΖ) έχει αφαιρεθεί.

Οι περιγραφές των ειδών 50 (νέο 47), 51 (νέο 48), 53 (νέο 50), 54 (νέο 51), 61 (νέο 57), 62 (νέο 58), 65 (νέο 61, 66 (νέο 52), έχουν συμπληρωθεί.

Το είδος 60 (ραδιοφάρος ένδειξης θέσης κινδύνου στα VHF-EPIRB) έχει μεταφερθεί στο παράρτημα Α.2, είδος 20.

Παράρτημα Β (ενότητες αξιολόγησης της πιστότητας)

Ενότητα Β

Η παράγραφος 3 έχει συμπληρωθεί ώστε να απαιτείται τεχνική τεκμηρίωση για το πρότυπο κατασκευής και εγκατάστασης του εξοπλισμού.

Στην παράγραφο 5 έχουν προστεθεί οι λέξεις «τα λεπτομερή στοιχεία του εξοπλισμού».

Στο τέλος της παραγράφου 5 έχει προστεθεί ένα νέο εδάφιο.

Στην παράγραφο 7 έχουν προστεθεί οι λέξεις «κατόπιν αιτήσεως» και «αρχές του κράτους μέλους της σημαίας» ώστε να ληφθεί υπόψη η νέα πρόταση που έχει προστεθεί στο τέλος του άρθρου 12 παράγραφος 2. Το δεύτερο εδάφιο της παράγραφου 9 έχει διαγραφεί διότι δεν συμβιβάζεται προς το άρθρο 10 παράγραφος 1 σημείο i) και προς το άρθρο 11 παράγραφος 1, τα οποία απαιτούν από τους κατασκευαστές να έχουν εγκατάσταση ή αντιπρόσωπο εντός της Κοινότητας.

Ενότητα Γ

Το δεύτερο εδάφιο της παράγραφου 3 έχει διαγραφεί για τους ίδιους λόγους όπως στην ενότητα Β, παράγραφος 9.

Ενότητες Δ, Ε, ΣΤ και Ζ

Στην παράγραφο 6 των ενοτήτων Δ, Ε και Ζ έχουν προστεθεί οι λέξεις «κατόπιν αιτήσεως» και «αρχές του κράτους μέλους της σημαίας».

Στις παράγραφους 4.3 και 5.4 της ενότητας ΣΤ έχουν προστεθεί οι λέξεις «στις αρχές του κράτους μέλους της σημαίας».

Στην ενότητα Ζ έχει προστεθεί νέα παράγραφος 7. Η παράγραφος αυτή περιέχει τις προαιρετικές πρόσθετες διατάξεις της απόφασης 93/465/ΕΟΚ (1).

Προσάρτημα

Έχει προστεθεί η αρχική πρόταση ώστε να καθίσταται σαφές ότι το προσάρτημα αφορά όλες τις ενότητες.

Στην περίπτωση 2 έχουν προστεθεί οι λέξεις «κατασκευαστικό πρότυπο», και στις περιπτώσεις 4 και 5 η λέξη «ανεξαρτήτων».

Παράρτημα Γ (κοινοποιημένοι οργανισμοί)

Το Συμβούλιο προσέθεσε τη λέξη «οικείας» στο σημείο 1. Επίσης, τα σημεία 2 και 3 είναι νέα.

(1) ΕΕ αριθ. C 218 της 23. 8. 1995, σ. 9.

(2) ΕΕ αριθ. C 339 της 18. 12. 1995, σ. 21.

(3) ΕΕ αριθ. C 97 της 1. 4. 1996, σ. 22.

(4) ΕΕ αριθ. C 101 της 3. 4. 1996, σ. 13.

(1) ΕΕ αριθ. L 68 της 15. 3. 1991, σ. 1.

(2) ΕΕ αριθ. L 319 της 12. 12. 1994, σ. 20.

(1) ΕΕ αριθ. L 220 της 30. 8. 1993, σ. 23.